
Bortført af aliens - fup eller fakta? 


Af Robert A. Baker 

Budd Hopkins, David Jacobs, 

Whitley Strieber og forfatterne til 
rapporten ”Unusual Personal 
Experiences: An Analysis Of The 
Data From Three National 
Surveys” (1992) engagerede sig i 
efteråret 1992 i en meget intensiv 
mediekrig for at overbevise den 
amerikanske befolkning om, at ikke 
blot millioner af amerikanske mænd, 
kvinder og børn havde været bortført 
af ufoer, men at vi som mennesker 
absolut intet kunne gøre. Dertil 
kommer, at de mennesker, der tror 
på, at ikke-jordiske bortfører 
mennesker, også mener, at dette 
mysterium er en lige så stor gåde som 
mysterierne om universets skabelse, 
menneskehedens skæbne og livets 
opståen. Det er forbløffende, at en så 
usædvanlig tro og de påstande, den 
fører med sig, kan overleve i vore 
dage. Og ikke nok med det, ifølge 
påstandene har ”en for hver 50 
voksne amerikanere haft en 
oplevelse, hvor han eller hun har 



været bortført af en ufo” (Bigelow, 

1992, side 15), og ”mange af de 
symptomer, som disse patienter 
(påståede bortførelsesofre) har, kan 
kun forklares, hvis man antager, at 
deres bortførelse virkelig fandt 
sted.” (Bigelow, 1992, side 11) 

Disse påstande er ikke blot 
forkerte, de afslører også en naivitet 
og komplet mangel på forståelse af 
de grundlæggende normer for menne¬ 
skets adfærd. På den anden side kan 
de fleste af de symptomer, som de 
bortførte fortæller om, let forklares, 
uden at vi behøver at tage fremmede 
rumskibe med i vores betragtninger. 

Det ligger faktisk sådan, at hver 
eneste af de tegn på bortførelse, som 
Bigelow omtaler, ikke er spor 
mærkelige og uforklarlige. Det er 
”gamle travere”. De er meget kendte 
af de mennesker, som forsker i 
søvnforstyrrelser, hypnose, 
suggestion, afvigelse i hukommelse 
og hallucinationer. Når de 
mennesker, som tror på 
bortførelserne, hævder, at der ikke 
kan gives en medicinsk eller 
psykiatrisk forklaring på 
beretningerne, er det noget vrøvl. Når 
de samme mennesker påstår, at ”der 
ikke er nogen omtale af den slags 
oplevelser i lærebøger om mentale 
sygdomme”, er det helt forkert og 
viser blot en klar foragt for den 
medicinske litteratur. I arkivet 
MEDLINE Record er der fx over 500 
henvisninger fra perioden 1990 til 

september 1992. Påstandene er dog 
korrekte, hvis man i den psykologiske 
og psykiatriske litteratur blot ser efter 
overskrifter og titler i retning af 
"bortført af fremmede”, "ufo- 
kontakt”, "voldtaget af ikke-jordiske” 
og lignende. Hvis man derimod ser 
under "søvnforstyrrelser” finder man 
i MEDLINE 500 tilfælde i perioden 
1990-1992 og 32 tilfælde med 
søvnlammelse i perioden 1989-1992. 
En gennemlæsning af disse 
oplysninger har stor værdi med 
hensyn til ufobortførelser og andre 
natlige besøgende. 

De mennesker, som tror på 
bortførelserne, hævder, at en række 
adfærdsbetingede faktorer udgør et 
samlet syndrom, som er fælles for alle 
ufobortførelsestilfælde. Dette 
syndrom indeholder følgende 
faktorer: 

1 Næsten hver femte voksen er 
vågnet om natten med en 
fornemmelse af, at der var et 
fremmed væsen i værelset. 

2 Næsten hver ottende voksne har 
oplevet en periode på en time eller 
mere, hvor han eller hun ikke kan 
huske, hvad der er sket. 

3 Hver tiende voksen har haft en 
fornemmelse af at flyve gennem 
luften uden at vide hvorfor og 
hvordan. 

4 Hver tolvte voksen har set 
usædvanlige lys eller ildkugler i 
værelset uden at vide, hvor de 
kom fra. 

5 Hver tolvte voksen har opdaget 
mærkelige ar på sin krop uden at 
huske, hvordan de opstod 
(Bigelow, 1992, side 14-14). 

Ifølge rapporten UnusualPersonal 
Experience Report , nævnt tidligere, 


har omkring 2% de af voksne 
amerikanere oplevet fire eller fem af 
disse ting på et eller andet tidspunkt i 
deres liv. Af den grund har de 
mennesker, som tror på bortførelser, 
konkluderet, at en ud af hver 50 
voksne amerikanere har været udsat 
for en "ufobortførelse”. Derfor 
hævder de, at den typiske bortførte, 
der kommer i terapi, lider af: "angst, 
depression, fobier og mareridt. 
Patienten er også bekymret over et 
uforklarligt hul i hukommelsen. I 
mange tilfælde har patienten 
symptomer på typiske 
posttraumatiske stressforstyrrelser. 
Patienten vil dog altid huske de mest 
bizarre uforelaterede hændelser enten 
af frygt for at blive afvist, eller fordi 
patienten ikke forbinder dem med 
symptomerne (forfatterens 
fremhævelse). En kvinde fortalte ikke 
sin terapeut, at hun kunne huske 
nogle ufooplevelser. Denne reaktion 
er ikke usædvanlig. Disse patienter 
har også drømme eller svage 
erindringer om operationsstuer, 
stærke lys, fremmede væsener med 
store øjne - ja, selv ’mulige’ dyr 
såsom meget store ugler og 
edderkopper. Ved at gå forsigtigt 
frem, især under hypnose, kan man fa 
patienten til at huske, at han eller hun 
er blevet paralyseret af fremmede 
væsener, som har flyttet dem typisk 
fra bilen eller hjemmet ud i en ufo ..." 
(Bigelow Report, 1992, side 10-11). 

“Under bortførelsen ser det ud, 
som om bortførerne har en stigende 
interesse for kønsorganerne og 
underlivet... Mange af den slags 
beretninger fra både mandlige og 
kvindelige bortførelsesofre tyder på, 
at eksperimenter med reproduktions- 

organerne er en central del af 
bortførelsen ... I beretningerne sker 
bortførelserne fra mange forskellige 
lokaliteter ... De fleste af 
bortførelserne finder dog sted fra 
soveværelset, hvor de bortførte bliver 
vækket i deres seng og er fuldt 
opmærksomme på deres omgivelser, 


men dog så paralyserede, at de end 
ikke kan bevæge øjnene. Denne 
paralysering varer typisk flere 
minutter. De bortførte kan ofte 
fornemme, at der er andre i værelset, 
men de ser kun en eller flere meget 
små væsener med store øjne ved 
siden af sengen ... De bortførte enten 



5 















går eller svæver ud til en landet ufo. 
De kan ofte huske, at de bliver suget 
op i bunden af et svævende ufo. 
Denne oplevelse huskes bagefter som 
en ’flyvende drøm’, hvor landskabet 
huskes meget levende og 
detaljeret.” (Bigelow, 1992, side 12). 

”1 forbindelse med bortførelserne 
hører den bortførte ofte en uforklarlig 
brummende, bippende eller 
summende lyd. Andre i nærheden 
hører dog ikke lydene. Der er også 
beretninger om usædvanlige 
fænomener såsom intense lys og 
ildkugler, der flyver rundt i 
værelset...” (op cit. side 13.) 

Der er dog også andre 
usædvanlige og unormale hændelser i 
forbindelse med bortførelserne, men 
de ovennævnte dækker i rigt mål de 
fleste ”bortførel sesberetninger” og 
giver et fint billede af 
”bortførelsessyndromet”. 

Lad os nu se, om der er andre 
forklaringer på de usædvanlige og 
personlige oplevelser end en 
ufobortførelse udført af ikke-jordiske 
eller andre menneskelignende 
væsener fra en anden dimension. 

Søvnlammelse og hallucinationer 

De mennesker, der forsker i 
søvnforstyrrelser, har et stort 
kendskab til begrebet søvnlammelse. 
Søvnlammelse er ikke en sygdom, 
selv om lidelsen ofte og ved en fejl 
betragtes som en sygdom. 

Søvnlammelse opstår altid i 
perioden mellem søvn og opvågning, 
og hvis lammelsen dukker op, lige når 
man er ved at falde i søvn, kaldes den 
hypnogogisk (før-søvn). Hvis 
lammelsen optræder, efter man er 
vågnet, kaldes den hypnopompisk 


(efter-søvn). I begge tilfælde er 
personen fuldt ud klar over sin 
tilstand, men kan hverken bevæge sig 
eller tale. Lammelsen kan vare fra 
nogle få sekunder til flere minutter. 
Lammelsen hører øjeblikkeligt op, 
når personen bevæger en muskel eller 
bliver berørt af en anden person. 

Lammelsen er næsten altid 
ledsaget af en følelse af angst eller 
skræk, akut hjertebanken, 
åndedrætsbesvær og en følelse af, at 
der står noget tungt på brystet. 
Lammelsen er ofte ledsaget af 
akustiske hallucinationer såsom tunge 
fodtrin, stemmer, brummen, summen, 
ringen, lyden af noget tungt der 
trækkes hen over gulvet, såvel som 
meget livagtige forestillinger om, at 
der er mennesker, dæmoner, 


Måling af hjemebølger 

Hjernebølgerne er meget svage 
elektriske impulser. Når man skal 
have aftegnet dem på et EEG, 
bliver de først forstærket over én 
million gange. Så er impulserne 
stærke nok til at styre en lille 
skrivestift. Stiften tegner en zig-zag 
linje på en papirstrimmel, der bliver 
trukket frem under stiften. 

Hjemebølger: 

• Betabølger (13-30 Hz) = Vågen 
tilstand 

• Alfabølger (8-13 Hz) = Afslappet 
og anspændt, men stadig vågen 

• Thetabølger (4-8 Hz) = Let søvn 

• Deltabølger (0,5-4 Hz) = Dyb 
søvn 

spøgelser, dyr, fugle m.m. i værelset. 
Det, der især er interessant, er, at 
disse hallucinationer er kopieret ind i 
de omgivelser, som den søvnlammede 
ser. Derfor ser det ud til at være meget 


virkeligt. (Liddon, 1967) 

Årsagen til søvnlammelse og den 
ledsagende hypnopompiske 
hallucination er ukendt, men 
søvnlammelse og hypnopompiske 

hallucinationer er tæt forbundet med med meget stress, et stort forbrug af 

en afbrudt søvn-vågen cyklus, perioder alkohol og narkotika, søvn på 

fremmede og usædvanlige steder. Det 
er også almindelig kendt, at 
søvnlammelse har forbindelse med 
narkolepsi (se tekstboksn side 11), 
pludselige, korte og ukontrollerede 
søvnanfald, men kan dog også opstå 
som en isoleret hændelse for normalt 
raske mennesker. (Schneck, 1960) 

Fænomenets udbredelse er også 
kortlagt i flere separate og 
uafhængige undersøgelser på mellem 
8,1 og 41% af en udvalgt 
befolkningsgruppe. (Payn, 1965, 

Penn, et. al., 15, Bell, et al., 1984, og 
Fukuda, et. al., 1987). 

Søvnlammelse er mest udbredt 
blandt kvinder, fraskilte og enker og 
ses ofte i forbindelse med svagt 
helbred. Der er også en forbindelse til 
alder, race, uddannelse og socialt 
netværk. (Sours, 196?) 

Søvn lammelsens historiske 
baggrund 

Før i tiden var anfald af 
søvnlammelse kendt som incubus 
(mandlig dæmon) og succubus 
(kvindelig dæmon). Det latinske ord 
incubus betyder ”en, der presses eller 
knuses”. Fortidens filosoffer mente, 
at disse anfald skyldtes dårlig 
fordøjelse og anbefalede faste, hvis 
man ville undgå dem (Rehm, 1991). 

Horace, Plutarch, Herodot og 
Galen har beskrevet, hvordan sådanne 
dæmoner trængte ind i brystkassen og 
påvirkede den sovende. I den tidlige 
middelalder indeholdt den jødisk¬ 
kristne litteratur mange beretninger 
om liderlige engle, der besøgte 
sovende og havde samleje med dem. 
Selv Saint Augustine (354-430) 
mente, at der fandtes incubi og 
succubi og skrev: 


”Disse anfald bekræftes af 
personer med så indiskutabel agtelse, 
at det vil være en uforskammethed at 
afvise dem.” (Rehm, 1991) 

I den tyske folklore blev dæmonen 
kaldet Grendel eller "kværnen”, og 
den slaviske folklore omtaler 
dæmonen som Vjek, der lægger sig 
på den intetanende sovende og 
trykker hans bryst. 

I almindelighed betragtes disse 
anfald som mareridt, og den 
skandinaviske betegnelse ”mara”, den 
græske ”mora”, det bøhmiske ord 
”murra”, det angelsaksiske ”moere”, 
det franske ”cauchemar”og det 
engelske "nightmare” har alle en 
forbindelse til det samme begreb. Det 
er også interessant at bemærke, at 
Thomas Aquinas i det 13. århundrede 
troede, at dæmonerne blev til succubi, 
når de tog sperm fra mænd, og til 
incubi, når de ville bruge den stjålne 
sperm til at gøre kvinder gravide. 

Den middelalderlige kirke ikke 
blot accepterede, at disse dæmoner 
var virkelige, den gik endda så langt 
som til at betragte dem som 
forklaringen på så ømtålelige emner 
som gravide nonner, dødfødte og 
handicappede børn osv. Disse 
mareridtsdæmoner trivedes ikke kun i 
det 15., 16. og 17. århundrede, men 
fortsatte helt til vores tid som 
fremmede bortførere og 
intergalaktiske forædlings¬ 
eksperimenter. 

Som man nok kan formode, er 
anfald af søvnlammelse og angreb af 
hypnopompiske og hypnogogiske 
dæmoner et meget populært emne i 
litteraturen. De er beskrevet meget 
detaljeret af Edgar Allan Poe, 

Thomas Hardy, Guy de Maupassant, 

Ernest Hemmingway, F. Scott 
Fitzgerald, Isaac Singer, Alex 
Munthe, J.R.R. Tolkien, Matthew G. 
Lewis og i vor tid af Stephen King og 
Peter Straub. For at illustrere 
ligheden mellem de fiktive og de 
faktuelle beretninger om dette 
fænomen skal vi først se på en fiktiv 
beretning fra Peter Straubs roman 
Ghost Story: 

”Da Ricky Henderson endelig 
faldt i søvn, var det, som om han ikke 
blot drømte, men rent fysisk og i 
vågen tilstand blev løftet og båret ind 
i et andet værelse ... Han vidste ikke, 
hvordan han fik det at vide, men han 
vidste, at der ville ske noget, og at 
han var bange for det. Han kunne 
ikke forlade sin seng, og selv om hans 
muskler fungerede, var han fuldt ud 
klar over, at han ikke kunne flygte fra 
det, der nu ville ske ... Under dynen 
var hans ben lammede ... Da Ricky så 
op, gik det op for ham, at han kunne 
se alle detaljerne i trævæggen 
tydeligere end normalt... da han 
lyttede efter, kunne han høre noget, 
som slæbte sig gennem kælderen ... 
Ricky forsøgte igen uden held at 
bevæge sine ben ... Støjen fra 
kælderen blev kraftigere, han kunne 
høre tingesten ånde ... Ricky s ansigt 


var vådt af sved. Det, der skræmte 
ham mest, var, at han ikke vidste, om 
han drømte eller ej... Det føltes dog 
ikke som en drøm. Alle hans sanser 
var i alarmberedskab, hans hjerne 
klar, hele oplevelsen virkede nærmest 
som en abstrakt og 

usammenhængende drøm ... Hvis han 
var vågen, ville tingesten, som 
tordnede op ad trapperne, fa fat i ham, 
fordi han ikke kunne bevæge sig.” 

Her kommer så den faktuelle 
beretning i form af dr. Donald Siegals 
beskrivelse af sin egen personlige 
oplevelse med søvnlammelse og 
hypnogogiske hallucinationer: 

”Jeg blev vækket af lyden, da 
døren til mit soveværelse blev åbnet. 
Jeg lå på siden og kunne se de 
lysende tal på mit vækkeur. Klokken 
var 4.20. Jeg hørte fodtrin, som 
nærmede sig min seng, og et tungt 
åndedræt. Det var som om, der var en 
mørk skikkelse i værelset. Jeg 
forsøgte at smide dynen til side og stå 
op, men jeg var som fastspændt til 
sengen. Der var noget tungt på mit 
bryst. Jo mere jeg kæmpede, jo 
mindre var jeg i stand til at bevæge 
mig. Mit hjerte hamrede. Jeg gispede 
efter vejret. 

Skikkelsen kom nærmere, og jeg 

kunne fornemme en ubehagelig lugt. 
Den virkede gammel, som noget, der 
har været gemt for længe på loftet. 
Luften var tør og kølig og mindede 
mig om luften i en hule. 

Pludselig faldt en skygge hen over 
mit ur. Oh, rædsel! Dette er ingen 
spøg! Et eller andet rørte ved min hals 
og arm. En stemme hviskede i mit 
øre. Hvert ord kom fra en mund fuld 
af tobak. Sproget lød mærkeligt 
fremmed, nærmest som engelsk udtalt 
baglæns. Der var overhovedet ingen 
mening i det sagte. På en eller anden 
måde dannede ordene billeder i min 
hjerne. Jeg så rådne sumpe fulde af 
paddehatte, væmmelige krybdyr og 
andre djævelske rædsler. I 
soveværelset så jeg kun en skygge 
over min seng. Jeg var 
rædselsslagen ... 

Jeg forsøgte at bevæge mig, men 
tingesten mobiliserede blot hele sin 
vægt på mit bryst. Vægten fordelte 
sig gennem min krop og tvang mig til 
at blive i sengen. Jeg var lammet. Jeg 
lå stadig på siden, og jeg var ikke en 
gang i stand til at dreje hovedet så 
meget, at jeg kunne se, hvad det var, 
der sad på mig. Jeg så på uret på 
natbordet. Det gik stadig. Ved siden 
af uret lå en bog, som jeg havde læst 
i. Et lånerkort, mit kort, fyldt med 
kaffepletter, markerede, at det var mit 
hjem. Jeg så hen over væggen. Jeg fik 
øje på den store plet, som jeg længe 
havde villet male. I hjørnet stod en 
kaktus, som jeg havde haft i årevis. 
Det var helt sikkert mit soveværelse, 
og det så helt normalt ud. Jeg var 
opmærksom på mine omgivelser og 
helt afgjort vågen. Det var ikke en 
drøm! Det var virkelighed! 

En hånd greb fat i min arm og 


holdt fast. Indtrængeren havde 
virkelig fat i mig! Hånden virkede 
kold og død ... 

Den del af madrassen, som var 
ved siden af mig, gav efter. En eller 


Narkolepsi 

Narkolepsi er en meget belastende 
søvnsygdom, som karakteriseres af 
unormal søvntendens i form af 
søvnighed, søvnanfald og 
forstyrrelser i reguleringen af 
drømmesøvnen. Narkolepsi er ikke 
helt så sjælden, som man tidligere 
har sagt. Mellem 0,2 og 1,6 per 
tusinde har sygdommen. Dvs. at 
der i Danmark må forventes at 
være mellem 1.000 og 8.000 
patienter med narkolepsi. Mange af 
disse patienter ved ikke, hvad de 
fejler, fordi de endnu ikke har fået 
stillet diagnosen eller fået 
behandling. 

Narkolepsi begynder ofte i 20-års 
alderen, men kan begynde tidligere, 
fx i puberteten, men sjældent efter 
40-års alderen. 

Narkolepsi viser sig ved en række 
symptomer: 

• uimodståelig søvntrang 

• søvnighed-træthed 

• kataplektiske anfald 
(muskelslaphed) 

• søvnlammelser 

• hallucinationer 

• urolig og forstyrret nattesøvn 

Man behøver ikke at have alle 
symptomerne, og hvert enkelt 
symptom kan fremtræde i forskellig 
grad. 

Kilde: www.scansleep.dk 

anden kravlede op i sengen! 

Tingesten flyttede sin vægt og satte 
sig overskrævs på mig. Jeg hørte, at 
sengen begyndte at knirke. Der var en 
lummer atmosfære af seksuel 
beruselse og terror i værelset. 

Jeg var tvunget til at høre på den 
indtrængendes endeløse hvisken. 
Stemmen lød kvindelig. Jeg vidste, at 
den var ond. Den sagde noget, der lød 
som ’Deelanor, Deelanor” (Ronald 
stavet bagfra). Den indtrængendes 
tunge og uformelige legeme var ved 
at mase livet ud af mig. Det var som 
at ånde gennem et tyndt strå. Min 
barndoms frygt for kvælning vendte 
tilbage. Jeg var ved at miste 
bevidstheden. Pludselig tav stemmen. 
Jeg fornemmede, at den indtrængende 
langsomt forlod rummet. Trykket 
mod mit bryst tog langsomt af. 
Klokken var 4.30. 

Jeg sprang ud af sengen, greb min 
lommelygte og vendte mig mod 
soveværelsesdøren. Der var 
intet...” (side 83-85, Fire In The 
Brain, 1992). 

Dr. Ronald Siegel, som fortalte 
om denne oplevelse, er psykolog, 
professor på et universitet og en kendt 
og velrenommeret autoritet inden for 
forskning af narkomisbrug og adfærd. 
Han var så forvirret over sin 
oplevelse, at han i flere dage gik 
rundt i en omtumlet tilstand. Han 
forsøgte dog at finde grunden til 
oplevelsen. Hans indtryk af 
vækkeuret og de andre ting i 
soveværelset gjorde, at han mente, 
der måtte være noget virkeligt bag 
hændelsen. I første omgang troede 
han, at det var en ond drøm eller en 
slags angstneurose. Da den slags ting 
typisk finder sted, før man vågner, 


kunne det ikke forklare, hvorfor hans 
oplevelse først fandt sted, efter han 
var vågnet. Derefter mente han, at det 
var en ”natte-rædsel”, det vil sige en 
spontan opvågning fulgt af 
psykologiske tegn på ekstrem frygt, 
hjertebanken, hurtig åndedræt og en 
kraftig svedetur. Normalt skriger den 
sovende i panik, går eller løber rundt i 
værelset, Siegel var blot lammet. Folk 
husker i øvrigt sjældent natlige 
rædsler, da de ikke optræder under 
REM-søvnen (Rapid-Eye-Movement, 
hurtige øjenbevægelser). 

Natte-rædsler er ikke drømme, 
men resultatet af et mislykket forsøg 
på at kontrollere angsten efter 
pludselig at blive vækket af en dyb 
søvn. Det er oftest børn, der oplever 
natte-rædsler, de er sjældne blandt 
voksne. 

Siegel konkluderede, at han havde 
haft en af de velkendte 
søvnlammelser i forbindelse med en 
hypnopompisk hallucination. I sin 
analyse slår Siegel fast, at det er 
meget vigtigt for at forstå den slags 
oplevelser, at man betragter både de 
fysiske og psykiske omgivelser, da et 
falsk indtryk kan optræde som et 
virkeligt fænomen. Med hans ord: 
"Rigtige hallucinationer er mentale 
hændelser. Det mentale element - 
billeder, tanker, erindringer og 
drømme er de eneste byggeklodser, 
der er nødvendige for at danne det 
endelige indtryk.” (Fire in the Brain , 
side 96) 

Der er en forbindelse mellem 
mentale oplevelser som tanker og 
fantasier, drømme og hallucinationer. 
For mange mennesker kan disse 
oplevelser gribe ind i hinanden. En 
drøm, der optræder ved opvågning, 

kan let blive til en hallucination. På 
samme måde kan en tanke, der farer 
gennem hovedet, lige før vi falder i 
søvn, blive en drøm. De mekanismer, 
der registrerer et indtryk, har i mange 
situationer meget svært ved at skelne 
mellem virkelighed og illusion. 
Normalt er en virkelig hændelse mere 
fremtrædende, mere levende, meget 
tydeligere og let at genkende, da det 
ofte drejer sig om en ydre stimulus. 
Mange kan heller ikke ændre dem 
med viljens kraft. 

Mentale hændelser, der har de 
samme kvaliteter, er ofte svære at 
skelne fra de virkelige hændelser, da 
de ofte er et resultat af narko, 
drømme, søvnmangel, stress og sult. 
Søvnlammelse og hypnopompiske 
hallucinationer har de samme 
kvalifikationer. Hvis folk med så stor 
erfaring og viden som dr. Siegel har 
svært ved genkende en hallucination, 
hvad kan vi så forvente af andre og 
måske naive personer? Det er let at 
forstå, hvorfor de føler sig hjemsøgte, 
forstyrrede og måske endda tror, at de 
er ved at blive skøre. Det er også let 
at se, hvorfor de forsøger at 
undertrykke så frygtelige og 
uforklarlige oplevelser uden at tænke 
over det. Det, at de ved en senere 
lejlighed fortæller om oplevelserne, 
får dem til at udvise symptomer på 
posttraumatiske stressforstyrrelser 
(PTSD). Søvnlammelse ledsaget 
af hallucinationer er den mest 
skræmmende oplevelse, man kan 
have. De fysiske forandringer, der 
ledsager søvnlammelse, er åbne øjne, 
muskellammelse og 
åndedrætsbesvær. Offeret er ofte 
blegt, skræmt, bange og føler sig som 
genstand for stærke erotiske 


fornemmelser. Han eller hun er 
fuldstændig ude af stand til at bevæge 
sig, selv om han eller hun er vågen og 
ved fuld bevidsthed. Lammelsen er 
faktisk en frygtelig oplevelse, som 
man vil huske meget længe. 

Hallucinationerne opstår, fordi 
offeret er fanget af sin totale 
ubevægelighed. I den hypnopompiske 
tilstand er hjernen ude af stand til at 
skifte fra drømme-stade til vågen 
tilstand. På dette tidspunkt fortsætter 
de kredsløb i hjernen, der aktiveres af 
drømme, med at sende signaler til 
hjernebarken, hvor pandelappen 
antager, at signalerne kommer fra den 
omgivende verden og ikke inde fra 
hjernen. Signalerne kunne være et 
billede af et spøgelse (det sker meget 
ofte), en dæmon (som i tilfælde af 
incubus og succubus eller ”old hag”) 
eller en ikke-jordisk fremmed. I 
denne ”vågen/drømme”-tilstand både 
ser, hører, føler og lugter den 
drømmende ting, som virkelig er i 
værelset. Stimuli fra omgivelserne 
vikler sig ind i stimuli fra drømmene, 
så både de sande og de falske indtryk 
bliver organiseret på en sådan måde, 
at hjernen tror, at den er vågen, selv 
om den faktisk stadig sover og 
drømmer. En brat opvågning i en 
tilstand af søvnlammelse far en til at 
hyper-ventilere og fornemme, at 
noget trykker på brystkassen. Hyper¬ 
ventilationen formindsker indholdet 
af ilt i blodforsyningen til hjernen. 
Iltmangelen giver så hyperakusis, det 
vil sige en tilstand, hvor almindelige 
lyde virker ekstremt høje. Den 
mindste lyd vil derfor få den 
drømmende til opleve et utal af lyd¬ 
hallucinationer såsom fodtrin, 
fordrejede stemmer, tunge åndedræt, 

brummen, summen, drøn, brag osv. 

Hvis iltforsyningen bliver 
yderligere formindsket, vil det 
seksuelle lystcenter i hjernen blive 
stimuleret. En viden om netop dette 
fænomen bliver ofte brugt i 
autoerotisk aphyxia, dvs. det at binde 
et reb om halsen under masturbation 
for at få en kraftigere orgasme. Det er 
også en af grundene til, at bortført-af- 
fremmede-syndromet er så fyldt med 
forestillinger om voldtægter, 
eksperimenter med kønsorganerne og 
så videre. Det sker tit, at den slags 
seksuelle forestillinger bliver overført 
fra REM-søvnen og for mænd ofte 
resulterer i erektion. 

Der sker også noget med det 
autonome nervesystem. Det betyder, 
at der opstår ændringer i hudens 
temperatur, spændinger i huden, som 
giver en rislende fornemmelse, en 
isnende fornemmelse såvel som en 
stærk følelse af skræk og rædsel. 

Disse fornemmelser gør, at personen 
bliver ekstrem følsom over for selv de 
mindste stimuli fra omgivelserne - 
ting, som vedkommende under 
normale omstændigheder, slet ikke er 
opmærksom på. Følelsen af frygt får 
pupilleme til at udvide sig, så selv 
den mest simple og uskyldige skygge 
bliver til et monster, et spøgelse, en 
dæmon eller en truende fremmed. 

Den hypnogogiske tilstand 

I den hypnogogiske tilstand optræder 
et antal lignende og skræmmende 
hændelser. For det første, når man 
begynder at falde i søvn, sker der en 
markant reduktion af de 
proprioceptive impulser, der kommer 
fra musklerne, når de slapper af. Når 
man er ved at falde i søvn, tolker 


hjernen i nogle tilfælde denne 
pludselige reduktion, som om man 
mister balancen. Det bevirker, at det 
giver et kraftigt ryk i kroppen, som 
om man er ved at vågne. Hvis man 
fortsætter mod søvnen og dermed 
slapper af, sker der et fald i 
hjemebølgemes styrke og frekvens, 
fordi alfa-bølgerne fra den vågne 
tilstand erstattes af de noget 
langsommere theta-bølger (se boks 
side 6). Som et direkte resultat af, at 
kroppen mister fornemmelsen for tid 
og sted, føler den hypnogogiske 
drømmer, at han svæver gennem 
rummet, og at han ikke længere har 
en krop, at han er en frit svævende 
sjæl, eller at han er sluppet ud af sin 
krop, dvs. at han har en ”ud-af- 
kroppen”-oplevelse. Det er grunden 
til, at de mennesker, der tror på 
ufobortførelser, ofte fortæller, at de 
svævede fra deres seng gennem 
væggene til en ufo etc. Disse 
fornemmelser er ofte ledsaget af, at 
de har mistet viljens kontrol eller er 
blevet lammede. Hvis der ikke er en 
krop, er der ikke noget at bevæge. 

Glider man længere ind i søvnen 
og den hypnogogiske 
drømmetilstand, dukker der ofte en 
del usædvanlige billeder op. Disse 
drømmebilleder begynder ofte som 
blinkende lys eller ildkugler, som ser 
ud til at svulme op og blive større, 
efterhånden som de nærmer sig den 
drømmende. Det er næsten 
ligegyldigt, hvilken form billederne 
har. De bliver oftest rapporteret som 
runde eller ovale, og de vokser i 
størrelse, jo længere tid den 
drømmende ser dem. 

I litteraturen er den slags oplevelser 
kendt som Isakower- fænomenet. 


14 




Disse usædvanlige, men meget 
almindelige hændelser er opkaldt 
efter den østrigske psykoanalytiker, 
der først beskrev dem (Isakower, 
1938). Fænomenet kan optræde, mens 
man falder i søvn, eller når man 
vågner, og kan være ledsaget af en 
skurende fornemmelse omkring 
munden såvel som en mælkeagtig 
eller salt smag (Asaad, 1990). Mange 
psyko-analytikere tror, at oplevelsen 
repræsenterer en glemt, men nu 
opdukket erindring af en 
amningssituation. Cavenar og Caudill 
(1979) mener nu, at det snarere er et 
billede af angst som følge af oral 
skuffelse, eller blot en simpel 
forbindelse med en drøm forårsaget af 
angst eller stress (Stem, 1961). 

Stem beskriver også en tilstand 
kendt som sorte hallucinationer ; som 
er: "stereotype sanseindtryk uden 
passende ydre stimuli. Mangler der et 
indhold med relation til personer, 
genstande eller hændelser, er de tæt 
ved at være elementære 
hallucinationer, som vi betegner som 
ubestemmelige indtryk såsom gnister, 
lynglimt, skylignende fænomener og 
så videre ... De har forskellig styrke, 
hyppighed og varighed lige fra svage 
tåger til tydelige hallucinationer eller 
måske pseudo-hallucinationer, dvs. 
hallucinationer der opleves som 
sådanne, men opfattes anderledes. De 
kan vare nogle fa sekunder, minutter, 
timer eller måneder ... Når patienten 
vågner, er han normalt opmærksom 
på fænomenets hallucinationsagtige 
karakter (pseudo-hallucinati¬ 
oner).’’ (side 205) 

Stem mener også, at mange 
hallucinationsagtige fænomener som 
fx svimmelhed, at blive opslugt af 


ubestemmelige skyer, underlige 
fornemmelser i kroppen, en 
fornemmelse af at falde eller svæve 
eller forstyrrelser i rumfomemmelsen 
er fuldstændig identisk med det, som 
patienter med forstyrrelser i 
ligevægtsorganeme fortæller om. 

En af mine egne klienter fortalte, 
at han få dage efter at have læst 
Striebers Communion og Hopkins’ 
Intruders vågnede op og så et gråt 
ansigt på væggen over sit toiletbord. 
Få minutter senere, efter en kort søvn, 
dukkede ansigtet op igen. Med hans 
egne ord: 

"Ansigtet var lidt større end mit 
eget. Det lyste og var mandelformet 
med sorte, udstående øjne. Øjnene 
havde ingen pupiller og ansigtet så 
ikke direkte på mig, men lidt mod 
højre. Jeg var så hypnotiseret af 
øjnene, at jeg ikke lagde mærke til 

andre træk end lodrette rynker på dets 
kinder, hvilket gav det et meget 
uhyggeligt udseende.” 

Gennem flere måneder så klienten 
billeder af et dødt dyr, en rød tåge, et 
hundehoved, et væld af bobler på 
væggen over fodenden af sin seng, 
adskillige hvide lys på vinduet, 
lysglimt, julemanden, kaniner, et 
grisehoved, geometriske figurer både 
i farver og sort/hvid samt aber og 
flere ansigter af både mænd og 
kvinder. Af yderligere interesse er, at 
hans søn også har oplevet både 
hypnopompiske og hypnogogiske 
hallucinationer og Isakower- 
fænomenet i mindst to tilfælde. 

Fysiske og psykiske undersøgelser 
af både klienten og hans søn 
afslørede, at de intet fejlede, men var 
både normale og raske. Det mest 
interessante ved en tegning, som min 
klient lavede af det ”grå ansigt”, var, 
at det næsten var identisk med 
forsideillustrationen på Striebers 
Communion. Det er helt klart, som 
også Siegel bemærker, ”at en døsig 
person i en hypnogogisk tilstand er 
lige så modtagelig for suggestioner 
som personer i en hypnotisk tilstand.” 

Før vi forlader begrebet 
søvnlammelse, er det klogt at se på en 
anden form for fuldstændig eller 
delvis muskellammelse, kendt som 
katapleksi (pludselig tab af 
muskelspændingen, så personen 
falder sammen uden dog at miste 
bevidstheden). Katapleksi har 
forbindelse med narkolepsi, som 
tidligere er omtalt. 

Dr. William C. Dement, en stor 
autoritet inden for forskningen i 
søvnforstyrrelser, mener, at 
mennesker, der lider af narkolepsi, 


også lider af katapleksi. Personer med 
katapleksi er vågne og 
opmærksomme på, hvad der sker 
omkring dem. De er dog ikke i stand 
til at bevæge sig. Denne slags anfald 
kan optræde når som helst, men dog 
oftest når offeret er følelsesmæssigt 
ude af balance. Der er mennesker, 
som far et anfald af katapleksi, mens 
de spiller baseball, elsker, ser tv eller 
film. Selv om de er vågne, er de 
fuldstændig ude af stand til at bevæge 
sig. Efter fa minutters afslapning, har 
de igen den fulde kontrol over 
musklerne. 

Tidligt i 1960’eme opdagede 
Dement og hans kolleger, at patienter 
med narkolepsi begyndte deres 
nattesøvn med straks at glide ind i en 
REM-søvn eller drømmefase-søvn 
frem for at glide ind i en tungere 
søvn, non-REM-søvn (Dement, 

1976). Derfor står det helt klart, at 
hypnogogiske hallucinationer er 
livagtige drømme under visse 
perioder med REM-søvn. Dement var 
også i stand til at forklare de mystiske 
anfald af søvnlammelse og katapleksi. 
Vi har længe vidst, at hjernen under 
REM-søvnen styrer musklerne, så den 
sovendes arme, ben og krop er 
lammede. Denne lammelse gør, at vi 
kan drømme uden at vågne. Hvis 
hjernen ikke gav rygmarven ordre om 
at blokere for alle bevægelser, ville 
den drømmende rent bogstaveligt 
springe ud af sengen og udføre sine 
drømme-fantasier. Signalet til 
rygmarven skal være meget kraftigt, 
hvis musklerne skal holdes i ro. I en 
stor del af tiden mærker de fleste af 
os tilfældige trækninger og spasmer. 
Andre mekanismer holder de 
hæmmende kræfter i skak, mens vi er 


16 




vågne. Det sker dog ikke for 
mennesker, der lider af narkolepsi. 
Hos disse patienter bryder de 
hæmmende kræfter igennem, og de 
bliver stive som stenstøtter. 

Når en patient med narkolepsi 
falder i søvn om aftenen, er det første, 
han eller hun oplever, et anfald af 
katapleksi, før REM-søvnen 
indtræder. Hvis patienten forsøger at 
bevæge sig, før han falder i søvn, vil 
han opdage, at han er lammet. Hvis 
han så også er modtagelig over for 
sanseindtryk, vil han meget hurtigt 
være fanget i et net af realistiske 
hændelser, samtidig med at han tror, 
han er vågen. Den drømmende kan 
være i stand til at bevæge arme og 
ben og endda sidde op i sengen, mens 
han stadig ser syner. 

Indholdet i disse hypnogogiske 
hallucinationer kan være både 
ondartede og godartede, og i mange 
tilfælde et spejlbillede af, hvad den 
drømmende har beskæftiget sig med 
på det seneste. Hvis den drømmende 
har læst science-fiction historier, 
skrækromaner, set gyserfilm eller tv¬ 
udsendelser om ufoer og ufonauter, 
vil han sandsynligvis opleve en 
kontakt med ikke-jordiske, spøgelser, 
dæmoner, vanvittige mordere eller 
noget, der ligner en ufobortførelse. 

Christopher Evans fortæller om en 
videnskabsmand, som havde tumlet 
med et problem i flere måneder uden 
den store succes. Han var ved at miste 
modet, da han en morgen vågnede og 
så genfærdene af verdens største 
videnskabsmænd: Newton, Galileo, 
Darwin m.fl. marchere forbi sin seng, 
mens de fortalte ham, at han ikke 
skulle give op, da han til sidst ville 
vinde (Evans, 1980). 


På samme måde er de fleste 
spøgelser, monstre og ikke-jordiske, 
som besøger sovende midt om natten, 
drømmesyn, som hjernen krydrer 
søvnlammelse og hypnopompiske 
hallucinationer med. 

I modsætning til den almindelige 
opfattelse er narkolepsi ikke en 
sjælden lidelse. Dement og hans 
medarbejdere har fundet over 2.000 
tilfælde alene i området omkring San 
Francisco Bay, og de har anslået, at 
omkring 100.000 mennesker i USA 
lider af narkolepsi. Det totale antal 
mennesker, som har haft 
hypnopompiske og hypnogogiske 
hallucinationer må være af en anselig 
størrelse, da både narkoleptiske og 
ikke-narkoleptiske tilfælde skal 
medregnes. Roper-undersøgelsen 
forsøger at finde det rette tal. 

McKellar og Simpson (1954) 
gjorde et forsøg på at identificere 
søvnlammelses- og hypnopompisk 
hallucinations-tilfælde blandt 
universitetsstuderende og opdagede, 
at 67% af dem havde set syner. 
McKeller mener dog, at dette tal er 
stærkt undervurderet, og i 1979 
fastslog han, at søvnlammelse og 
hypnopompiske hallucinationer er en 
ganske almindelig foreteelse 
(McKellar, 1979) 

McKellar beskrev også forskellen 
mellem hypnogogiske ”sekvenser” og 
hypnogogiske ”episoder”. Sekvenser 
er en gruppe hurtige ændringer i en 
genstands eller en persons udseende, 
dens placering i omgivelserne og 
mangel på sammenhænge i 
beretningen. Episoder følger det 
samme mønster, men varer længere 
og er meget tydeligere. Deres indhold 
er ofte blot en videreudvikling af 

nylige indtryk og tanker, eller i andre 
tilfælde mere symbolske og 
drømmelignende, fantasiagtige og 
uvirkelige eller fuldstændig 
fremmedartede og uden forbindelse 
til personens dagligdag. 

Hypnose og suggestion 

De mennesker, der tror på 
ufobortførelser, bør erkende, at 
hypnose i bund og grund drejer sig 
om eftergivenhed, afslapning og 
suggestion. Det er også en 
kendsgerning, at fakta og fiktion - 
som i drømme og 

hallucinationsagtige tilstande - hurtigt 
og let blandes sammen. Meget fa af 
de erindringer, som dukker op via 
hypnose, er ægte og i 
overensstemmelse med sandheden. 
Erindringer af traumatisk eller stærkt 
følelsesmæssig karakter, og især hvor 
angst er en del af indholdet, er ofte 
sammenblandede og forvirrende. 

Det gælder især for personer, som 
har oplevet søvnlammelse- og 
hypnopompiske hallucinationer, da de 
ikke er klar over, om deres oplevelse 
var virkelig. Denne oplevelse er for 
de fleste så enestående og så skræk¬ 
indjagende, at de gerne vil have 
sikkerhed for, at de ikke er ved ”at 
blive skøre”. 

Hvis disse mennesker er 
forudseende nok til at opsøge 
professionel hjælp af psykologer, som 
har kendskab til søvnlammelse og 
hypnopompiske hallucinationer, får 
de en korrekt forklaring på, hvad der 
virkelig er sket. De vil blive forsikret 
om, at de på ingen måde er skøre eller 
forheksede. De vil også blive 
forsikret om, at hverken dæmoner, 
incubi, succubi, spøgelser, monstre, 


eksotiske ikke-jordiske fremmede, 
små grå, røde eller grønne mænd har 
eller vil angribe, voldtage, skænde, 
bortføre eller eksperimentere med 
dem. 

Hvis offeret derimod falder i 
hænderne på en terapeut uden 
kendskab til søvnlammelse og 
hypnopompiske hallucinationer, far 
han/hun at vide, ”at han/hun ikke skal 
være bekymret, det var blot en ond 
drøm, et mareridt. Du er ikke ved at 
blive skør. Er du sikker på, at du ikke 
blev mishandlet som barn? Hvad føler 
du dig skyldig i? Har du problemer 
med din ægtefælle?” Osv. 

Den mest almindelige terapeutiske 
indfaldsvinkel er faktisk at se bort fra 
søvnlammelse og hypnopompiske 
hallucinationer som grunden og søge 
forklaringen andre steder. Hvis et 
offer ikke har hørt om søvnlammelse, 
vil han eller hun måske konkludere, at 
han eller hun også er eller var 
bortført. 

Lad os se på nogle eksempler på 
søvnlammelse, som Budd Hopkins og 
Whitley Strieber beskriver, og 
sammenligne dem med typiske 
tilfælde af søvnlammelse og 
hypnopompiske hallucinationer. Først 
Hopkins: 

”(Sandy) ønskede at fortælle om 
en drøm, som hun havde for nylig... 
Hun følte, at den var næsten for 
virkelig til kun at være en drøm. 
Hovedindholdet i hendes beretning 
var, at hun var blevet vækket om 
natten, lammet og ført fra sit hus af 
tre uvirkelige væsener med store 
hoveder.” (side 44) 

”’Andrea’ havde læst min bog ... 
og ønskede at fortælle mig om 
adskillige ’drømme’, som hun havde i 

sin barndom ... Omkring seks uger før 
hun skrev til mig, ’drømte’ hun, at 
hun vågnede i sit soveværelse, ved at 
et lille væsen med grå hud stod ved 
siden af hendes seng. Hendes 
samlever sov ved siden af hende, men 
hun kunne ikke bevæge sig og 
alarmere ham. Hun svævede ud af sin 
seng, over en mark bag sin lejlighed 
og ind i en ufo. Mens hun sad lammet 
på et bord, stak det lille væsen en nål 
op i hendes næsebor ...” (side 124) 

Ed havde taget en lille lur i sin 
lastbil da ... ”Jeg vågnede fuldstændig 
lammet. Jeg var helt sikkert vågen, 
men det eneste, jeg kunne bevæge, 
var mine øjne ... (mikrofonen til min 
biltelefon) var inden for rækkevidde, 
men jeg kunne ikke fa fat i den, da 


jeg ikke kunne bevæge mig. Det 
føltes, som om jeg lå der længe, men 
det drejede sig højst sandsynlig kun 
om fa minutter. Lammelsen 
forsvandt.” 

(Under en regressionhypnose 
erindrede Ed, at han blev ført ind i en 
ufo og tvunget til at parre sig med en 
kvindelig fremmed.) (side 132) 

”(Dan) huskede, at han vågnede i 
sin seng og så tre væsener med store 
hoveder og sorte øjne stå i sit 
værelse... Han mente, at oplevelsen 
var både virkelig og drømmeagtig på 
samme tid...” 

Under regressionshypnose: 
”Ligner hun noget virkeligt eller 
noget fra en drøm?” 

”Hun var virkelig ...” (hun voldtager 

ham) 

”Kan du omfavne hende? Giver du 
hende et knus?” 

”Nej, det er kun, som jeg ligger der.” 
”Ligner rummet noget fra en drøm?” 
”Det ser ud som mit værelse.” 

”Hun laver det hele? Og du rører dig 
ikke?” 

"Korrekt.” (Side 149-151) 

(Fra Intruders: The Incredible 
Visitations At Copley Woods, 1987) 

Lad os nu se på Striebers 
beskrivelse: 

”Jeg husker ikke, om jeg sov eller 
var vågen ... Det var som om, jeg var 
fuldstændig lammet. Selv om jeg 
desperat ønskede at bevæge mig, 
kunne jeg ikke ... jeg blev som viklet 
ind i et tykt tæppe af frygt, jeg var 
lammet og følte mig næsten som død. 
Jeg vågner sommetider om natten og 
kan ikke bevæge mig og heller ikke 
åbne mine øjne ... Jeg havde en 
fornemmelse af, at der var noget 
stukket op i mit venstre næsebor. Jeg 
forsøgte at kæmpe ... Det næste, som 
jeg husker, var, at det var morgen. 
Der stod seks væsener for enden af 
sengen og så på mig. De virkede 
truende. Mærkeligt... Jeg føler det 
som om, at der bliver anbragt noget 
tungt på mig. Jeg ønsker at stå op ... 
De står der blot.” 

(Fra Communion, 1987) 

”Ud på de små timer vågnede jeg 
pludseligt. Der var nogen meget tæt 
ved min seng ... Jeg fik et glimt af et 
eller andet, der krøb sammen ved 
siden af mit natbord ... Jeg kunne se 
nogle store, mørke øjne og vidste, 
hvem det var ... Jeg fornemmede lige 
som en trussel. Det var et helvede på 
jord at være der, og jeg kunne ikke 
bevæge mig, kunne ikke skrige, 


kunne ikke flygte. Jeg lå så stille, som 
var jeg død, og følte en indre angst. 
Hvad det end var, virkede det 
uhyggelig, så modbydelig, så mørkt 
og ildevarslende ... Jeg kan stadig 
huske, at den sammenkrøbne tingest 
var frygtelig grim, dens arme og ben 
lignede store insektben, øjnene gloede 
på mig ... Hver muskel i min krop var 
så stiv, at den var ved at knække. Det 
gjorde ondt. Min mave føltes, som 
om den var fyldt med smeltet bly. Jeg 
kunne næsten ikke fa vejret.” 

(Fra Transformation, 1988) 

Når vi sammenligner disse 
rapporter med de beskrivelser af 
søvnlammelse og hypnopompiske 
hallucinationer, som vi tidligere har 
set på, er det svært at skelne den ene 
fra den anden. Striebers, Hopkins og 
Siegels beretninger er stort set 
identiske. Den væsentligste og mest 
markante forskel er, at de ofre for 
søvnlammelse og hypnopompisk 
hallucination, som går til de rigtige 
terapeuter, bliver orienteret om 
søvnlammelse og hallucinationer, 
mens de, der går til terapeuter, som 
tror på ufobortførelser, far at vide, at 
de har været bortført! 

Mennesker, som har oplevet 
søvnlammelse og hypnopompiske 
hallucinationer, og som henvender sig 
til en, der tror på ufobortførelser, gør 
det, fordi de selv tror, de har været 
bortført. Hvis de ikke selv har denne 
tro, hvorfor søger de så hjælp hos 
mennesker som kunstneren Budd 
Hopkins, historieprofessoren David 
Jacobs, dr. John Mack, Edith Fiore, 
Irma Laibow og andre, der offentligt 
har erkendt, at de tror på ufo¬ 
bortførelser, og som har fået det 
omdømme, at de behandler 

mennesker, som tror, at de har været 
bortført? Med dr. Macks ord: 

”Jeg vil normalt starte 
behandlingen med at se på, hvad der 
fik dem til at kontakte mig. Vi 
gennemgår de oplevelser og følelser, 
som far dem til at tro, at de har været 
bortført. Det kan være episoder med 
manglende tid, beretninger om 
uforklarlige lys eller væsener i deres 
nære omgivelser, usædvanlige 
drømme og mareridt, som har 
forbindelse til bortførelser, eller 
nærobservationer af mærkelige 
fartøjer.” (Mack, 1992) 

Når først den formodede bortførte 
er i kløeme på den troende behandler, 
begynder legitimeringen af 
bortførelsen. Det sker ofte med 
regressionshypnose. I de fleste 
tilfælde, hvor der anvendes hypnose, 
bliver klienten med ledende 
spørgsmål ledt til at tro eller i mange 
tilfælde bedt om at fortælle detaljer 
fra bortførelsen. Disse detaljer er ofte 
forstærkede, fremhævede og 
udviklede via suggestion under det 
hypnotiske interview, hvor 
hypnotisøren på en måde planter 
bortførelsen i den ivrige, 
samarbejdsvillige og let påvirkelige 
klient. 

Dr. Martin Reiser, psykolog og 
hypnosekonsulent for politiet i Los 
Angeles, så et videobånd, hvor Budd 
Hopkins interviewer en klient under 
hypnose. Reiser konkluderede, at 
Hopkins under interviewet fortalte 
klienten, at bortførelsen virkelig fandt 
sted, at det var meget almindeligt at 
blive bortført, og at de ikke-jordiske 
bortførere virkelig fandtes. 

Hopkins’ svar var: 

”Tja, der er tilfælde, der er så 


langt ude, og personer der har så 
svært ved at tale om det, at du er nødt 
til at forsikre dem om, at du tror på 
dem, hvis du ikke vil miste en god 
historie.” 

Reiser svarede: 

”Jeg mener, at det, som de to 
mennesker havde følt og oplevet, 
kunne forklares meget bedre uden at 
blande ufoer og ufooplevelser ind i 
forklaringen.” 

Dr. Mack beskriver sin brug af 
hypnose sådan: 

”Min teknik var oprindeligt 
sammen med den bortførte at 
bestemme, hvilke(n) bortførelse(r), vi 
skulle tale om.” (Mack, 1992) 

Her er der ingen tvivl om - 
hverken hos hypnotisøren eller 
klienten - at bortførelsen virkelig 
fandt sted. Det er begge parter enige 
om, før hypnosen begynder. 

Dr. Mack fortsætter: 

”Når jeg først har faet nogle af 
detaljerne fra bortførelsen, beder jeg 
klienten om at gå tilbage til det 
tidspunkt, det handler om, og når han 
er rede, fortælle om den nat, den 
køretur eller hvor nu bortførelsen 
begyndte.” (Mack, 1992) 

Når man bruger en så stærk 
suggestiv teknik som hypnose i en 
sådan atmosfære med tro og 
suggestion og er under indflydelse af 
en så anset, krævende og karismatisk 
troende, som fylder suggestion efter 
suggestion på det afslappede og 
føjelige offer, ville det være et 
mirakel, hvis man ikke er enig og 
tilstår: 

”Ja, ja! Jeg må helt sikkert have 
være bortført af fremmede!” 

Man kan være helt sikker på, at 
det styrker det sociale selvværd ikke 

blot at være offer og have detaljer fra 
sin bortførelse, men at dele 
oplevelserne med tidligere ofre. 

Selv om hypnotisøren gør sig stor 
umage for ikke at plante ord og 
forestillinger i sin klient, sker det 
alligevel. Hypnotisøren står med sine 
ben i to lejre, på den ene side skal han 
som øvet undgå at påvirke sin klient, 
på den anden side vil han gerne have 
bekræftet sin egen tro. Man kan 
derfor roligt hævde, at tilfælde med 
ufobortførelser, hvor der bliver brugt 
hypnose, er iatrogene, det vil sige, at 
de er forårsaget af hypnotisøren. 
Tilfælde, som de mennesker, der tror 
på ufobortførelser, kommer med, og 
hvor der ikke anvendes hypnose, er 
stort set resultatet af suggestion 
(Baker, 1990), fantasi (Ring, 1992), et 
fantasifoster (Wilson og Barber, 

1983, Basterfield og Bartholemew, 
1988, Rhue og Lynn, 1987), personlig 
vinding, misfortolkninger af 
søvnlammelse og hypnopompiske 
hallucinationer. Der er selvfølgelig 
også andre muligheder. Der er 
mennesker, som gerne vil have 
opmærksomhed, og så er der 
selvfølgelig penge. Der findes ingen 
lettere måde at skaffe sig 
opmærksomhed på end at påstå, at 
man har været bortført af en ufo. 

Indbildte symptomer 

Når det drejer sig om iatrogenesi, det 
vil sige, at terapeuten former og 
skaber lidelsen, som den mest 
sandsynlige forklaring på udbredelsen 
af ufobortførelsessyndromet, er en 
artikel af den canadiske psykiater 
Merskey meget relevant. Siden den 
moderne tids ufobortførelser 
begyndte med Betty og Bamey Hiil, 


er tilfælde af personlighedsspaltning 
fundet i stort antal især i 
Nordamerika. Som følge af den store 
opmærksomhed er det tvivlsomt, om 
tilfældene af personlighedsspaltning 
ikke skyldes terapeuterne. 

For at afgøre, om personligheds¬ 
spaltning var et spontant fænomen, 
undersøgte Merskey en del rapporter 
fra litteraturen meget omhyggeligt. 
Han lagde især vægt på, hvordan 
diagnoserne var stillet. De tidlige 
tilfælde drejede sig om amnesi, 
svingede sindsstemning og 
forstyrrelser i hjernen. De sekundære 
tilfælde viste sig at være en følge af 
hypnose, og adskillige amnesi¬ 
patienter havde især øvet sig på at 
udvise en ny personlighed. Mange 
andre led af åbenlys iatrogenesi. 

Ingen af rapporterne udelukkede 
muligheden for kunstig oprindelse. 

Efter sin lange og omhyggelige 
undersøgelse, konkluderede Merskey, 
at diagnosen personlighedsspaltning i 
dag stort set skyldes dårlig 
behandling hos uuddannede 
terapeuter. 

Dr. Paul R. McHugh fra John 
Hopkins School of Medicine har 
samme mening. Han skriver: 

”Lige da de gejstlige i 
Massachusetts var overbeviste om, at 
de havde slået Satan med trolddom, 
var andre gejstlige - det er 
terapeuterne - overbeviste om, at de 
bekæmpede gemingsmændene til den 
seksuelle undertrykkelse og 

latrogen (græsk): forårsaget af 
læger; bruges især om (indbildte) 
symptomer fremkaldt ved 
patientens misforståelse af lægers 
eller klinikpersonales udtalelser 
eller handlinger. 

bømemisbrug ved at erkende 
sindsforstyrrelser. 

Tilfældee af personligheds¬ 
spaltning har efterhånden faet et 
epidemisk omfang, især i visse 
behandlingscentre. Fra mindre end 
200 diagnostiserede tilfælde fra de 
seneste hundrede år, er tallet inden for 
det sidste årti steget til over 20.000, 
og en stor del af dem tillægges 
seksualmisbrug ... den store 
udbredelse, som epidemien 
efterhånden har faet, tyder på, at 
seksualmisbrug er blevet meget 
almindelig. Det betyder, at 
psykiaterne, selv om det drejer sig om 
hysteri, skal være opmærksomme på, 
at de ikke forveksler det med noget 
andet... For at neutralisere dette, må 
psykiaterne undersøge patienten med 
henblik på at finde ud af, hvordan 
personlighedsspaltningen er opstået, 
og hvordan erindringen om seksual¬ 
misbrug er opstået. Dette kan føre til, 
at denne epidemi ophører lige så 
pludseligt som hekseforfølgelsen i 
Salem (i 1692). En stor del af de 
psykiatriske fejltagelser deler ofte 
skæbne med denne skræmmende 
blanding af medicinske fejl og smarte 
ideer. Enhver udfordring til en sådan 
vildledelse må samtidig konfrontere 
de professionelle autoriteter og den 
moderne overbevisnings politiske 
styrke.” (McHugh, 1992, side 507- 
509) 

I 1984 kunne dr. C.H. Thigpen, 
som sammen med dr. H.M. Cleckley 
skrev The Three Faces ofEve , en af 
de første populærvidenskabelige 
beretninger om personligheds¬ 
spaltning, fortælle, at i de 25 år, der 
var gået, siden deres bog udkom, 
havde de modtaget i hundredvis af 


patienter fra terapeuter, som havde 
stillet diagnosen personligheds¬ 
spaltning. Blandt disse mange 
patienter fandt Thigpen og Cleckley 
kun en, som virkelig led af 
personlighedsspaltning. (Thigpen, 
1984) 

Nogle diagnoser er foretrukne 
frem for andre, fordi symptomerne 
dukker op uafhængig af både lægelige 
og sociale grunde. Udsigterne for 
klienterne er gode, fordi lidelserne er 
lette at behandle. 

Med Merskeys ord: 

”De (diagnoserne) kan være 
påvirket af psykologiske faktorer eller 
sociale forventninger. Det er lige 
meget, om det drejer sig om smerter 
hos cancerpatienter, depressioner 
eller posttraumatisk stress. Der er dog 
god grund til at afvise disse 
diagnoser, som skyldes bevidste 
rollespil og anden personlig 
overbevisning i problemløsningen. Vi 
har alternativer, der er mindre 
besværlige og ikke moralsk 

ubehagelige. Jeg betragter 
personlighedsspaltning som en 
diagnose med et underforstået 
synspunkt, og at andre acceptable 
alternative diagnoser er: mani, visse 
depressive lidelser, skizofreni og 
tvangstanker. Det sker endda i nogle 
tilfælde af personlighedsspaltning, at 
nogle forandringer eller adskillelses¬ 
symptomer dukker op uden 
medicinske eller sociale grunde ... En 
del forfattere har allerede slået fast, at 
personlighedsspaltning kan være 
forårsaget af lægers og andres 
interesse for lidelsen.” (side 329) 

Merskey skriver videre: 

”Der er ikke fundet et eneste 
tilfælde, hvor personligheds¬ 
spaltningen er opstået via ubevidste 
processer. Der har altid været ydre 
faktorer til stede. Den ydre faktor kan 
være en læge, en terapeut eller 
medierne. Med disse faktorer er vi 
nået til et stade, som vi kan 
sammenligne med Heisenbergs 
ubestemmeligheds-princip: En 
observation af fænomenet ændrer 
det.” (Merskey, 1992, side 337) 

”Det betyder, at når det drejer sig 
om ufobortførelser, har der ikke været 
noget nyt under solen siden Betty og 
Bamey Hiil, eller i det mindste siden 
filmen Nærkontakt af Tredje Grad. 

Merskey tilføjer: 

"Personlighedsspaltning optræder 
næsten aldrig som noget spontant og 
vedvarende hos voksne. De tilfælde, 
som jeg har undersøgt, har ikke været 
andet end en omflakken i omtåget 
tilstand. Hvis det ikke drejer sig om 
iatrogenesi, kan man forvente, at 
tendensen til at indtage andre roller 
som følge af et andet bevidst 
livsmønster bliver mere tydelig ... 


Hvis tilstanden ikke bliver holdt ved 
lige, kan man forvente, at 
ændringerne i personligheden 
forsvinder. 

Suggestion, social tilskyndelse, 
forventning og ønsket om 
opmærksomhed kan udløse en sådan 
personlighedsspaltning. 

Det er indrømmet, at kun de 
læger, som forventer at se en sådan 
lidelse, kan se den. De læger, som 
ikke tror på den, kan ikke se den. Jeg 
var i lighed med andre villig til at 
acceptere dens eksistens. Jeg fandt 
den dog aldrig selv, før den største og 
mest dramatiske stigning i tilfældene 
nogen sinde fandt sted. Det er ikke 
nødvendigt at behandle patienter, som 
har haft en frygtelig barndom, og som 
har symptomer på, at de er ved at 
udvikle en tro på en anden 
personlighed. Fænomenets entusiaster 
far det til at vokse i antal.” (Merskey, 
1992, side 337) 

Disse to afsnit kunne lige så godt 
handle om personer, som tror på 
ufobortførelser i stedet for 
personlighedsspaltning. Det står helt 
klart, at suggestion, social 
tilskyndelse, forventning og ønsket 
om opmærksomhed kan udløse en tro 
på ufobortførelser. Læger og 
terapeuter, som tror på og forventer at 
se lidelsen, kan se den. De, som ikke 
tror, kan ikke se den. Og helt klart, 
entusiaster inden for 
ufobortførelsesfænomenet far helt 
sikkert antallet af rapporter til at 
stige! 

Når man ser på, hvordan patienter, 
læger og andre terapeuter er begyndt 
at tro på personlighedsspaltning og 
fremlægge dets populære mønstre, er 
det på sin plads at se på Merskeys fire 

forklaringer på, hvordan 
personlighedsspaltning opstår: 

1 Det er en misfortolkning af en 
organisk eller bipolar sygdom. 

2 Det er en bevidst udvikling af 
fantasier som en løsning på 
følelsesmæssige problemer. 

3 Det er en udvikling af en hysterisk 
amnesi fulgt af optræning hos 
terapeuten. 

4 Det er fremkaldt af et 
underforstået krav om forandring 
under hypnose eller gentagne 
interview. 

På en lignende måde - med den 
undtagelse at det er en slags organisk 
sygdom, og den mulighed kan 
fuldstændig udelukkes - skabes de 
populære mønstre af en 
ufobortførelse, som så mange 
lettroende terapeuter tror på: 

1 Det er misfortolkninger af 
søvnlammelse og hypnopompiske 
hallucinationer. 

2 Det er en bevidst udvikling af 
fantasier om bortførelse og 
voldtægt som en løsning på 
følelsesmæssige problemer. 

3 Det er udviklingen af hysterisk 
amnesi og posttraumatiske 
stresssymptomer fulgt af 
genopfriskning hos terapeuten for 
at sikre, at klienten beskriver alle 
ufobortførelsens symptomer 
korrekt. 

4 Det er dannelsen af et troværdigt 
ufobortførelsesscenario, der 
dukker op under hypnose som et 
resultat af gentagne interviews. 

I dag vil det ikke være helt forkert at 
sige, at alle påståede ufobortførelser 
er opstået som følge af en massiv 
indflydelsen fra medier og 
iatrogenesi. Hvis der overhovedet 


findes virkelige tilfælde, hviler 
bevisbyrden på skuldrene af de 
skyldige: ofrene og deres terapeuter. 

Merskey konkluderer, at 
diagnosen personlighedsspaltning 
ikke byder på den bedste chance for 
helbredelse. Han mener også, at både 
sund fornuft og psykiatrien er sat på 
en hård prøve af påståede 
ufobortførelser og de naive 
terapeuter. 

Tab af tid 

Med hensyn til tab af tid-oplevelser, 
er det beklageligt, at Roper- 
undersøgeme ikke begrænsede deres 
spørgsmål om ”manglende tid” til en 
udvalgt skare af langturschauffører. 
Havde de gjort det, ville svarene på 
de spørgsmål, der drejede sig om 
manglende tid, have nærmet sig 
100%. Næsten alle de chauffører, som 
vi har hørt om eller talt med, har 
fortalt om ”søvn i vågen tilstand”, 
”black out” og ”tabt tid”- oplevelser. 

Perioder med amnesi og 
glemsomhed, mens man kører, er en 
almindelig oplevelse for de fleste - 
især for chauffører, der kører lange 
distancer ad kendte ruter. 

Williams (1963) fortæller om et 
tilfælde, hvor en kvindelig chauffør 
havde så mange perioder med amnesi, 
mens hun kørte i New Jersey, at hun 
søgte psykiatrisk hjælp. Hun kunne 
huske, at hun standsede ved en 
lyskurve i en by, der lå tidligere på 
ruten, end den by, hun nu var i, men 
hun kunne ikke huske noget som helst 
fra vejen mellem byerne. Da hun 
havde haft gentagne oplevelser af 
samme slags, hvor hun ikke kunne 
huske, hvad der var sket, mens hun 
kørte 40 til 50 km eller mere og 

sommetider i perioder på en time eller 
to, frygtede hun, at hun fejlede et eller 
andet. 

Tab-af-tid-fænomenet er meget 
almindeligt og ikke begrænset til 
lastbilchauffører og førere af 
personbiler. Passagerer i biler 
fortæller også om den slags 
oplevelser, men deres reaktioner får 
ikke den samme opmærksomhed som 
chaufførernes. 

Langturschauffører på vogntog 
med to chauffører fortæller hyppigt 
om, at deres medchauffører virker 
sløv og styrer vognen mere eller 
mindre mekanisk. Dette sammen med 
chaufførens stirrende øjne viser, at 
det er på tide at skifte chauffør. 
Langturschauffører og trafikpiloter 
lider ofte af perioder med "manglende 
tid”. En langturschauffør fortæller: 

”Jeg opdagede dette forhold 
(amnesi), mens jeg en nat kørte fra 
Portland, Oregon, til San Francisco, 
Californien. Lysene fra en by 
nærmede sig, og jeg opdagede, at jeg 
havde halvsovet de sidste 40 km. Så 
vidt jeg vidste, var vejen, som jeg 
havde kørt, ikke helt lige. Det var helt 
klart, at jeg havde klaret vejen med 
alle dens kurver og så videre. Jeg 
husker overhovedet intet fra den 
strækning. 

Jeg har formodentlig gjort det 
flere gange, efter jeg fandt ud af, at 
jeg kunne køre kilometer efter 
kilometer og hvile mig samtidig uden 
at huske det. Opstod der et eller andet 
faretruende, var jeg dog straks 
vågen.” (Williams, 1963) 

Der er svært nok, når man kører 
med andre, men det er sværere, når 
man kører alene. En ensom rejsende 
fortæller: 


”Jeg har lagt mærke til, at hver 
gang jeg rejste til New York via 
Merrit Parkway (Connecticut), måtte 
jeg kæmpe for ikke at falde i trance, 
selv om jeg havde fået en god nats 
søvn før turen... Der skete det samme, 
hvis jeg tog til New York via Boston 
Tumpike, som går igennem mange 
byer. Jeg synes altid, at turen er 
interessant, og jeg er ikke bange for 
den ensformige køretur ... så vidt jeg 
husker, var den eneste gang, jeg fandt 
det ensformigt at køre alene, på en vej 
meget lig med Merrit 
Parkway.” (Williams, 1963) 

Trance og tab-af-tid-oplevelser 
synes også at optræde under andre 
forhold: Når chaufføren er nødt til at 
køre bag lastbiler eller andre lange 
køretøjer gennem længere tid. Og når 
de kører om natten, og deres synsfelt 
er begrænset til det område, som 
forlygteme oplyser. 

Reed skriver i Psychology Of 
AnormaJous Experience (1974) om 
disse oplevelser og forklarer dem som 
skabt af hjernen til den aktuelle 
situation. Da det kræver en vis 
erfaring at køre en bil, kan den øvede 
chauffør styre, skifte gear, give signal 
og så videre, uden at tænke nærmere 
over det. 

Dertil kommer, at et tidsforløb 
bestemmes af en serie handlinger. 

Når en person fortæller om ”et hul i 
tiden”, siger han ikke, at et tidsrum er 
forsvundet, men at han ikke har 
registreret de begivenheder, som 
normalt står som et mål for tiden. Den 
oplevelse, der fortælles om og synes 
så mærkelig, er faktisk en opvågning, 
mens man allerede er vågen og bliver 
opmærksom på, at man lige har 
oplevet en blank periode. 

Da de fleste af os lever som slaver 
af uret, vil vi, når vi oplever en tid, 
som vi ikke kan gøre rede for, blive 
forvirret og mene, at vi har mistet en 
del af vores tid. En chauffør vågner 
op i New York og opdager, at han 
ikke har erindring om, hvad der er 
sket siden Boston. Selv om 
chaufføren beskriver sin oplevelse i 
tid, kunne han lige så godt beskrive 
den i afstand eller nok mere korrekt i 
hændelser. Det vil i dette tilfælde sige 
manglen på hændelser. Selv om der er 
sket noget i den manglende tid, har 
intet været af så stor betydning, at 
chaufføren har følt det nødvendigt at 
registrere det. 

Man oplever et hul i tiden, når der 
ikke sker noget af særlig interesse, fx 
hvis der er god sigtbarhed, tør vej og 
meget lidt trafik. Det betyder, at turen 
forløber uden problemer og uden de 
store krav til chaufføren. 

Når vi lærer og behersker noget så 
komplekst som at gå, tale og køre en 
bil, bliver det let noget, vi udfører pr. 
automatik. Det betyder, at vi ikke 
behøver at tænke over den slags 
længere, men kan fokusere på 
opgaver, der befinder sig på et højere 
niveau. Når vi kører bil, er vi dog 
nødt til at holde øje med 
omgivelserne, især hvis de er ukendte 
og derfor stiller særlige krav til vores 
opmærksomhed. 

Den øvede tennisspiller kan ikke 
slække på koncentrationen, da hans 
modspiller hele tiden ændrer 
omgivelserne. Lige meget hvor 
automatiske hans slag end er, må han 
hele tiden være på vagt. Hvis vi skal 
gå flere kilometer på en øde strand, 
behøver vi ikke at tænke over, hvad 
vi er i færd med, vi gør det bare. Det 


er muligt at gøre to ting på én gang, 
hvis den ene ting ikke kræver 
opmærksomhed og sker pr. 
automatik. 

Vi foretager os mange ting uden at 
tænke over det, fx hvis et barn 
pludselig løber ud foran vores bil. Vi 
står på bremsen uden at tænke over 
det. Chaufføren ved, at han kører pr. 
automatik. Når situationen ændrer 
sig, og begivenhederne kræver hans 
opmærksomhed, ”vågner han op”. 

Han træder pludseligt på bremsen 
uden at tænke over det. Når han 
nærmer sig New York City, hvor 
trafikken bliver tættere, hornene 
hyler, trafiksignaler dukker op, og de 
automatiske rutiner ikke længere er 
nok, skærpes hans opmærksomhed. 
Når forholdene pludselig skifter 
karakter, vågner han op, Han tror nu, 
at han er i New York, tidligere end 
han burde. Som Reed skriver: 

”På en måde beskriver han helt 
korrekt det skete som et ’huP. Men 
hullet er ikke i tiden, men i 
opmærksomheden eller hans 
bevidsthed.” (Reed, 1974, side 20) 

Kort fortalt er oplevelsen af 
manglende tid blot en fornemmelse 
af, at der intet er sket. En stor del af 
den tid, vi ikke har nogen erindringer 
fra, forløb, uden der skete noget 
særligt. Singer skriver i Inner World 
OfDaydreams (1975), at tab-af-tid- 
oplevelser er meget almindelige og 
helt normale, og de er ikke 
begrænsede til at finde sted på øde 
motorveje. Han skriver: 

”Oplever vi virkelig ’blanke 
perioder’, mens vi er vågne? Det ser 
faktisk ud til at være tilfældet, at vi 
under visse omstændigheder, når vi er 
trætte og sløve eller dybt 

koncentrerede, bliver opmærksomme 
på, at vi ikke kan gøre rede for et 
tidsrum eller ikke husker, hvad der 
skete i kortere eller længere 
perioder.” (Singer, 1975) 

Når vi falder i søvn, drømmer vi, 
men hvis vi ikke programmerer os 
selv til at huske drømmene, 
forsvinder de ud i den blå luft, så 
snart det er morgen, og en travl dag 
venter os. 

Hvis drømmene irriterer, 
skræmmer eller ophidser, husker vi 
det følelsesmæssige i drømmen, men 
detaljerne forsvinder i en tåge. Hvis 
det derimod drejer sig om 
søvnlammelse eller en hypnopompisk 
hallucination, har vi ikke problemer 
med hukommelsen. Jo mere vi tænker 
på manglende tid oplevelser og deres 
forbindelse med omstændighederne 
og omgivelserne, jo tydeligere bliver 
det, at det drejer sig om en normal, 
dagligdags og almindelig mental 
oplevelse, der så absolut intet har med 
ufoer og ufobortførelser af gøre. 

Den kendsgerning, at man føler, at 
man har haft en tab-af-tid-oplevelse 
efter enten hypnose eller hjernevask 
og så forbinder den manglende tid 
med en ufobortførelse, har intet på sig 
i virkeligheden. 

Ikke blot er vores dagdrømme lige 
så svære at huske som vores drømme 
om natten, deres indhold, og den tid 
vi tillægger dem, er - i de fleste 
tilfælde for os - hinsides vores 
hukommelse. 

Sår, ar og blå mærker 

Ifølge de mennesker, som tror på 
ufobortførelser, ”må patienten også 
have et eller to uforklarlige ar på 
benene - eller et tilfældigt sted på 


overkroppen - hvis han eller hun selv 
mener, at der tilsyneladende har 
fundet en medicinsk undersøgelse 
sted.” 

Disse mærkelige ar har ofte form 
som et karakteristisk ridsemærke eller 
et rent snit, og den bortførte er ofte 
forlegen, når vedkommende fortæller 
om, hvordan mærkerne opstod. Den 
formodede grund til denne 
forlegenhed er, at hverken den 
bortførte eller andre kan huske, 
hvordan de fik mærkerne, eller hvor 
de kom fra. 

Ifølge Bigelow drejer det sig om i 
alt 14.800.000 mennesker. Det mest 
overraskende er, at det totale antal 
ikke er større eller i det mindste lig 
med 100% af den samlede 
befolkning, da alle, der undersøger 
deres egen krop omhyggeligt på et 
givet tidspunkt, højst sandsynligt vil 
finde en eller flere hudafskrabninger, 
kradsemærker, sår, ar eller blå 
mærker, som de ikke kan forklare. 
Hvis du ikke tror på det, kan du blot 
undersøge din egen krop meget 
omhyggeligt. 

Når det drejer sig om de 
karakteristiske ridsemærker og rene 
snit, hvad er så bedre at undersøge 
end nogle fotografier af disse typiske 
sår. Så vidt jeg ved, er sådanne 
fotografier aldrig blevet 
offentliggjort, og de formodede sår er 
aldrig blevet undersøgt af en 
autoriseret dermatolog (hudlæge) 
eller retsmediciner. De kunne så 
afgøre, hvilken slags instrument, hvis 
et sådant, der havde lavet snittene. 

14.800.000 mennesker (i Roper- 
undersøgelsen) fortalte altså, at de 
havde fundet forvirrende kradse¬ 
mærker, sår, ar og blå mærker på 

deres kroppe. Det er meget lidt 
sandsynligt, at de påstod, at mærkerne 
enten var ridsemærker eller rene snit. 
Påstande om ”mærkelige snit, 
nålemærker, trekantede, blå mærker 
og ridselignende ar af ukendt 
oprindelse synes at være et yderligere 
’bevis’ på, at en slags unormalt 
fænomen virkelig eksisterer.” (side 
53). Det hævdes også, at børn er 
”fundet langt fra deres senge 
forvirrede og omtågede i nærliggende 
marker eller uden for deres aflåsede 
hjem midt om natten.” 

Desværre findes der ingen 
dokumentation på disse sensationelle 
påstande, hverken på lokale 
politistationer eller hos FBI. På 
samme måde får vi en syndflod af 
andre udokumenterede påstande om, 
at mange mennesker ”virkelig har set, 
at en bortførelse fandt sted - de så en 
lysstråle ramme en person, så en eller 
anden svæve ud ad sit vindue eller så 
nogle små væsener. Med mange 
vidner, dokumenteret fravær, sår og 
perfekte runde mærker på jorden 
bliver fænomenet mere end mytisk og 
imaginært.” 

Hvor i himlens navn er 
dokumentationen for alle disse 
hysteriske påstande? Hvor er 
vidnerne? Hvem er det, der 
fremsætter sådanne påstande? Hvor er 
beviset på så forbløffende, 
hjerne vridende, jordrystende, 
videnskabelige udfordrende 
påstande? 

Scenarier for ufobortførelser 

Opmærksomme læsere af litteraturen 
om ufobortførelser må for længe 
siden være begyndt at tage de mange 
beretninger med et gran salt. Fx 


skriver dr. John Mack, at 
ufobortførelser ikke blot er ret 
almindelige, deres antal er også 
stigende. Med hans ord: 

”Hundreder, tusinder hvis ikke 
millioner af amerikanske mænd, 
kvinder og børn har oplevet en 
ufobortførelse eller et 
bortførelsesrelateret fænomen.” 

Det mest underlige ved denne 
påstand er, at det ser ud til, at 
uddannede og erfarne terapeuter tror 
på det. Hvis de fremmede udførte en 
operation af den størrelsesorden hver 
eneste nat året rundt, behøvede vi blot 
at gå udendørs og kigge op. Vi ville 
ikke kunne hjælpe, men vi ville se i 
hundredvis af rumskibe krydse frem 
og tilbage på himlen som ildfluer. 
Billeder af mennesker og ikke- 
jordiske på vej fra rumskibe til 
soveværelser og vice versa i fuld 
dagslys ville fylde ikke blot alle sider 
i sensationspressen, men også i New 
York Times, Boston Globe, 
Washington Post m.fl. 

Dennis Stacy, fhv. redaktør af 
tidsskriftet MUFON UFO Journal, 
har sat spørgsmålstegn ved Macks tal. 
I Fate Magazine september 1992 
skriver Stacy: 

”Den påstand, at næsten fire 
millioner amerikanere har været 
fysisk bortført inden for, lad os sige 
de seneste 50 år, rokker ved den 
sunde fornuft for ikke at sige den 
vildeste fantasi. Husk, at der kun er 
tale om et muligt antal 
enkeltpersoner, som teoretisk set er 
blevet bortført. Da mange bortførte 
fortæller om gentagne tilfælde, kan 
det totale antal bortførte, hvis vi 
antager, at det er det, der er sket, 
meget let være to, tre eller fire gange 

så stort. Dette antal relaterer kun til 
den amerikanske befolkning på 185 
millioner mennesker. Hvis vi antager, 
at en ud af hver 50 mennesker i en 
befolkning på flere milliarder rent 
faktisk har været bortført en eller 
flere gange, er tallet nu oppe på flere 
hundrede millioner. En ikke-jordisk 
operation i den størrelsesorden kan 
simpelthen ikke lade sig gøre.” (side 
65) 

Når statistik bliver brugt korrekt, 
er det et godt redskab, men når det 
bliver brugt uden omtanke, er tallene 
til mere skade end gavn og tjener kun 
som propaganda. Macks brug af 
statistik er et fint eksempel på det, 
som Paulos kalder ”ude af stand til at 
forstå tal”. 

Når det gælder de fremmedes 
fysiske tilstedeværelse, er det højst 
usandsynligt, at de ser ud som 
beskrevet: Små, grå og 
menneskelignende. I en god artikel 
om de fremmede og deres 
menneskelige egenskaber minder 
Goffey (1992) os om, at vi ikke blot 
mangler et ubestrideligt bevis på, at 
de fremmede findes, men evolutionen 
behøver ikke nødvendigvis at følge 
fysikkens love. Det er snarere en 
kæde af tilfældige hændelser, som let 
kunne have været anderledes. Ændrer 
man blot en af de mange fortidige 
begivenheder i vor biologiske 
historie, vil der ske en dramatisk 
ændring i det, der følger. 

Hvis chordateme (de første dyr 
med rygrad) ved et tilfælde ikke 
havde overlevet for millioner af år 
siden, så havde hverken 
hvirveldyrene eller pattedyrene og 
dermed menneskene nogensinde 
udviklet sig. Vi havde slet ikke været 


her i dag. Burgess’ lerfossiler, som 
repræsenterer en epoke lige efter 
kambrium-eksplosionen for 570 
millioner år siden, tilbageviser 
fuldstændig den antropomorfiske 
teori, at antallet af variationer stiger 
med tiden. I stedet viser det 
evolutionære mønster, at en stigning i 
antallet af forskellige arter kommer 
efter, at der er sket en reduktion, hvor 
måske blot 5% af arterne har 
overlevet. 

Med Coffeys ord: 

”De overlevende er højst 
sandsynligt vinderne i et lotteri, da 
det store flertal af skabninger ikke vil 
overleve.” 

Steven Jay Gould (1990) er ikke 
blot enig, han påpeger også, at hvis vi 
tager livets bånd og afspiller det igen, 
er der ingen garanti for, at vores 
specielle, selvbevidste type vil dukke 
op igen. Som Gould bemærker, 
behøver evolutionen ikke 
nødvendigvis at gentage sig selv. Vi 
er ikke andet end en tilfældig 
inkarnation. Det betyder, at det er 
højst usandsynligt og på grænsen til 
det umulige, at der findes andre 
menneskelignende intelligens- 
væsener - end ikke i andre former for 
kroppe - andre steder i kosmos. 
Coffey skriver kort og godt om vores 
antropomorfiske fejlslutning: 

”Den konklusion på evolutionen, 
at der findes menneskelignende 
intelligensvæsener andre steder, er 
usandsynlig, ikke blot i et 
antropomorft lys, men på grund af en 
dyb forståelse af, at evolutionen ikke 
har andet mål end at tilpasse levende 
væsener til specielle lokale 
omgivelser. Hverken vi eller vores 
intelligens er evolutionens 

højdepunkt. Evolutionens vej er for 
kringlet til, at det kan være 
tilfældet.” (side 28) 

Små, grå humanoider, som ligner 
mennesker en del, men er i stand til at 
kommunikere ved hjælp af telepati. 
Drager og alfer er det samme, hvis 
ikke mere sandsynlige. Hvis de 
fremmede kommer fra rummet, er det 
nærmere fra det "indre” end fra det 
”ydre”. Det er på høje tid, at vi ser i 
øjnene, at alle vores forestillinger om 
ikke-jordisk liv kommer fra de 
mennesker, der tror på liv andre 
steder i det ydre rum og fra tv-serier 
som Star-Trek. De er ikke andet end 
projektioner af os selv. Hvis de 
mennesker, der tror på 
ufobortførelser, insisterer på, at de 
fremmede og deres teknologi er midt 
blandt os, hvorfor skulle NASA så 
rette deres store og kostbare 
radioteleskoper mod stjernerne? 

Ifølge Coffey er håbet for at finde 
menneskelig intelligens andre steder 
blot en slags religiøs overbevisning. 
Med hans ord: ”Det er religiøst, da 
det hviler på en tro, ikke en rationel 
forståelse for det budskab, 
evolutionen råber til os. Vi vil aldrig 
finde mennesker andre steder.” 

For de rette troende er 
ufobortførelser en del af deres 
overbevisning og en slags religion. 
Det er på sin plads at spørge, hvorfor 
så mange uddannede og troværdige 
mennesker inden for det psykiske 
område fuldstændig tilsidesætter 
deres videnskabelige og kliniske 
erfaring for at legalisere 
søvnlammelses- og hypnopompisk 
hallucinationsofres angst? Hvorfor 
har de glemt terapiens vigtigste 
princip: Gør ingen skade! 


Når klientens tro på, at han har 
været bortført, bliver forstærket og 
bekræftet af terapeuten, skaber det 
større angst - da klienten nu er totalt 
hjælpeløs og ikke kan forhindre flere 
bortførelser. Hvis der så var blot den 
mindste tvivl med hensyn til deres 
tidligere oplevelser, kunne 
terapeutens pålidelighed fjerne alle 
gisninger. Som et resultat får den 
ulykkelige klient højst sandsynligt 
nye mareridt om sin tidligere 
oplevelse. Klienten er nu helt sikker 
på, at hans søvnlammelse og 
hypnopompiske hallucination var en 
vaskeægte ufobortførelse. Det, at 
forstærke et offers angst, er ikke god 
terapi! 

For nogle få uger siden blev jeg 
kontaktet af en af Hopkins’ klienter, 
som ikke kunne forstå, at jeg satte 
spørgsmålstegn ved Hopkins’ tro på 
ufobortførelser. Han var dybt rystet, 
fordi jeg har stillet mig tvivlende over 
for hans oplevelse. Efter han havde 
fået sin oprindelige og meget stærke 
frygt genoplivet og forstærket under 
Hopkins’ hypnose, var han 
fuldstændig overbevist om, at hans 
kontakt med ikke-j or diske var 
virkelig. I sit seneste brev slog han 
med meget vrede vendinger fast, at 
det var mig, der var skør: ”Du var der 
ikke! Det skete ikke for dig! Du ved 
intet! Jeg ved, hvad der er 
virkelighed, og hvad der ikke er!” 

Det punkt, som alle ofre for 
søvnlammelse og hypnopompiske 
hallucinationer synes at glemme, er: 
At hvis det ikke synes at være 
virkelighed, så må det være en 
hallucination! 

Dan Wright, næstformand i 
MUFON’s forskningsafdeling 


31 





bemærkede (1992), at der er en anden 
alvorlig mangel i ufobortførelses¬ 
scenariet. Wright skriver: 

"Efter at have gennemgået 
MUFON’s rapport ar kiv, må man 
konkludere, at bortførelser næsten 
aldrig finder sted ... I de 14 år jeg har 
arbejdet for MUFON, har intet aspekt 
fået større opmærksomhed end det 
såkaldte ’bortførelsesfænomen’. Set 
fra en forskers synspunkt er dette 
fænomen det mest mishandlede. Og 
det skyldes udelukkede de 
selvudråbte eksperters 
hemmeligheds-kræmmeri.” (side 10- 
11 ) 

Wright er meget ophidset over de 
fejl, som de selvbestaltede eksperter 
begår i deres forsøg på at holde 
uvildige eksperter borte fra at 
analysere bortførelserne. 

Med Wrights ord: "Autoritet uden 
ansvarlighed. Tænk hvis livet kunne 
være så let for os alle!” 

Wright kritiserer også de 
mennesker, som undersøger 
bortførelser, for de fejl de begår: 

1 De glemmer at undersøge deres 
vidners troværdighed. 

2 De glemmer at få deres 
oplysninger bekræftet hos politiet, 
naboer, venner etc. 

3 De nedskriver ikke hynotisørens 
spørgsmål og offerets svar ordret. 

4 De glemmer at sikre sig 
oplysninger om hypnotisørens 
kvalifikationer og erfaring. 

5 De følger ikke fornuftige 
videnskabelige normer, når de 
forsøger at afdække de fremmedes 
oprindelse og formål. 

Wright køber ikke det argument, at 
deres eneste formål er at hjælpe de 
bortførte gennem en traumatisk 


periode af deres liv. Selv om et sådant 
formål er både storsindet og 
prisværdigt, er det ingen 
undskyldning for deres tarvelige og 
uvidenskabelige opførsel. Dette 
skaber selvfølgelig et nyt mysterium: 
Hvorfor har de mennesker, der tror på 
ufobortførelser, været så uvillige til at 
være oprigtige og åbne? 

Dr. John Mack har været oprigtig 
og åben med hensyn til sine 
terapeutiske forsøg på at hjælpe 
formodede bortførte. En af hans mere 
interessante teknikker, som han 
kalder "åndedrætsteknik”, er en 
teknik, som han siger, at han lærte af 
Stanislav og Christina Grof. Dr. Mack 
skriver: 

"Åndedrættet gør os i stand til at 
bevæge os ind i og gennem 
følelsesmæssige forstyrrelser og 
arbejde med de energier og 
modstande, der er i kroppen. Jeg 
forklarer i begyndelsen, at det er 
vigtigt at få åndedræt og vejrtrækning 
til at fungere. Jeg fortæller personen, 
at åndedrættet giver ham styrke og 
forbinder ham med de livsgivende 
kræfter i kosmos. Tidligt i 
afslappelsesprocessen beder jeg den 
enkelte om at tillægge sig et dybere, 
langsommere og mere rytmisk 
åndedrætsmønster, og jeg får ham til 
atvende tilbage til sin vejrtrækning 
igen og igen.” (Mack, “Helping 
Abductees”, IUR, juli/august, 1992, 
side 14) 

Det, der virker særlig underligt 
ved hans teknik, er, at åndenød ofte er 
en del af søvnlammelse og 
hypnopompiske hallucinationer. 
Trykket på brystet, åndedrætsbesvær 
osv. viser meget tydeligt, at Mack er 
påvirkelig af den lidelse, som en del 

af hans klienter har. Det styrker også 
forbindelsen mellem de såkaldte 
bortførelser, søvnlammelse og 
hypnopompiske hallucinationer. 

En rapport fra Basterfield (1992) 
er også meget bemærkelsesværdig. I 
den fortæller en australsk husmor om 
sin klassiske 

ufobortførelsesoplevelse, som fandt 
sted 20 år tidligere. Bortføreren var et 
mandligt væsen med langt, blond hår 
og iført en hvid skidragt. Basterfield 
mener, at det vigtigste i rapporten er, 
at ”et vidne med pletfri omdømme 
øjensynlig oplevede et stigende antal 
hændelser, der endte med en 
bortførelse og et besøg en uge senere. 
Under denne bortførelse forlod hun 
aldrig fysisk de to uf o-forskere, som 
sad ved siden af hende.” 

Selv om man kan hævde, at det 
ikke drejede sig om en rigtig 
bortførelse, påpeger Basterfield, at 
bortførelsen opfylder de fire kriterier, 
som Center for UFO Studies 
(CUFOS), har opstillet som definition 
på en bortførelse. Dette afkræfter 
også Davis Jacobs’ bemærkning om, 
at ”i bortførelsesfænomenet er de 
bortførte aldrig fysisk til stede, når de 
har en bortførelsesoplevelse... 
Forskerne har aldrig registreret et 
eneste bortførelsestilfælde, hvor 
offeret rent faktisk var på den 
normale lokalitet, mens bortførelsen 
fandt sted.” 

Basterfields tilfælde er blot et 
eksempel, der bekræfter ufobort¬ 
førelsessyndromets psykologiske 
natur. 

Når det drejer sig om de mange 
forskellige påstande, som de 
mennesker, der tror på 
ufobortførelser, kommer med, så 


forekommer de fysiske beviser, som 
de flygtige fremmede efterlader, 
meget svære at fordøje. 

Jerry Clark, næstformand for 
CUFOS, og Don Schmitt, CUFOS’ 
leder af specielle undersøgelser, rejste 
til et afsidesliggende område i Illinois 
for at se på et yderst sjældent fund: et 
ikke-jordisk implantat. 

En mand, som hævdede, at han 
havde været bortført, fortalte, at hans 
bortførere anbragte en lille genstand i 
hans næse, angiveligt en forbindelse 
til hjernen. Et par nætter efter en af 
sine bortførelser kørte manden ind i 
en bropille og blev slynget ud 
gennem forruden på sin bil. På 
hospitalet blev hans kranium 
undersøgt med røntgen. Kort efter 
ulykken fik manden en svær 
forkølelse, og da han pudsede næse, 
opdagede han noget mærkeligt. Det 
viste sig at være en mærkelig 
kuglerund genstand, som lignede den, 
som de ikke-jordiske havde anbragt i 
hans hoved. Da Clark og Schmitt 
mødte manden, underholdt han dem 
et par minutter, før han pakkede 
gaven ud. 

Med Clarks ord: 

”Don og jeg stirrede med vantro 
på genstanden. Det var en kugle fra et 
kugleleje. På det tidspunkt var det 
meget svært at holde masken. Men så 
satte nysgerrigheden ind, og vi 
tilbragte et par timer med at lytte til 
mandens historie. Vi undrede os, for 
var han egentlig klar over, at hans 
historier om ufobortførelser, set i 
lyset af hans falske bevis, virkede 
latterlig. Han virkede meget oprigtigt 
og nævnte navnene på nogle 
personer, som kunne bekræfte hans 
oplevelse.” (Clark, april, 1992, side 

Clark og Schmitt fik også tilsendt 
mandens røntgenbilleder for at 
undersøge, om det ikke-jordiske 
implantat eller den jordiske kugle var 
på billederne. Der var dog intet 
usædvanligt på billederne. 

Denne historie er et godt 
eksempel på, hvor let det er for 
almindelige personer at skabe og 
fastholde en bizar, men statusgivende 
illusion. Det er det samme for alle 
berygtede implantater, stjålne fostre, 
uforklarlige graviditeter, 
metalstykker, ikke-jordiske rumskibe 
mv., at ingen af dem er tilgængelige 
for almindelige undersøgelser, og 
ingen af dem har nogensinde fået 
ægtheden bekræftet af en anerkendt 
læge endsige blevet omtalt i et 
anerkendt medicinsk eller 
videnskabeligt tidsskrift. 

De fremmedes berygtede 
transportsystem er lige så tåget som 
al den anden snak. Hvis rumskibene 
har den omtalte facon og overtræder 
de fysiske love, som det fremgår af 
utallige rapporter, er der noget galt, 
for de fysiske love synes at gælde i 


hele den kendte del af universet. 
(Merkowitz, 1967) 

Når man tager et omhyggeligt kig 
på ufobortførelsesscenariet, opdager 
man ikke kun hundredvis af 
ubesvarede spørgsmål, utallige 
logiske mangler, side op og side ned 
med ubekræftede påstande, læssevis 
af ”formodede” manglende fysiske 
beviser, intet uangribeligt fotografisk 
bevis, ingen bortførelse er set af flere 
vidner, og intet, der beviser, at det 
rapporterede møde med ikke-jordiske 
var andet end blot søvnlammelse og 
hypnopompiske hallucinationer, 
illusioner eller slet og ret fup. 

Hvorfor er det små, grå mænd, 
der dukker op i hallucinationerne 
blandt amerikanere, når det er 
menneskelignende væsener med 
gyldent hår i de nordiske lande og 
reptiler i Italien? 

De fremmede er selvfølgelig taget fra 
slutscenen i Nærkontakt af Tredje 
Grad og forsiden af Communion , 
figurer som i hvert fald tusinder af 
amerikanske mænd, kvinder og børn 
har set igen og igen. Når alt kommer 
til alt, bliver de fremmede og deres 










robotagtige måde at bevæge sig på 
holdt i live af Hopkins, Jacobs, 
Bullard, Strieber, Mack og mange 
andre forfattere og filmproducenter. 
Alt, hvad der er skrevet om 
ufobortførelser, er skrevet for at give 
det bedste gys og det største 
mysterium med et minimum af 
sandhed i historien. 

Det er som Eddy Clontz, redaktør 
af tabloidavisen Weekly World News 
har sagt: ”Alle og enhver forsøger at 
afmystificere alt. Vi gør det 
modsatte, vi mystificerer alt.” 

Hvis de ufobortførte og deres 
meningsfæller har til hensigt at skabe 
et hjemevridende og forbløffende 
mysterium ud af en almindelig, men 
ikke særligt kendt søvnforstyrrelse, 
har de fået succes. Rent faktisk har de 
med mediernes hjælp skabt en 
vinder! 

Konklusion 

Om det er tilsigtet eller ej, så har hele 
scenariet omkring ufobortførelser 
udviklet sig til et fint iscenesat 
svindelnummer, en produktion, som 
blev dumpet ned på den amerikanske 
scene af en flok naive og lettroende, 
sensationshungrende fanatikere og 
vildledende psykoterapeuter, som 
skulle vide bedre. I altruismens 
hellige navn og hjulpet og tilskyndet 
af entusiastiske og ukritiske medier 
har disse ulykkesprofeter ikke blot 
skabt en fuldt udviklet neurose hos 
mange mennesker, som blot lider af 
en helt almindelig søvnforstyrrelse, 
men de har også øget angsten hos en 
allerede meget stresset befolkning. 

De optræder under dække af 
godgørenhed og godt borgerskab. De 
har succes med at gøre stor skade og 


har i løbet af processen ikke kun haft 
held med at stille videnskab og 
medicin i dårligt lys, men også 
psykologi og psykiatri. 

Sådanne menneskelige handlinger 
forklædt som ufobortførelser er rent 
faktisk, som Philip J. Klass passende 
udtrykte det i 1989: ”et farligt spil” - 
et spil, som ingen, der bekymrer sig 
om andres velfærd, nogensinde 
ønsker at spille. 

Oversat af Flemming O. Rasmussen 

Fakta og fantasier om 
ikke-jordisk liv 


Af Da vid Morrison 

Captured by A liens. The Search for 
Life and Truth in a Very Large 
Universe. Joel Achenbach. Simon & 
Schuster, New York, 1999. 

Indbundet. Pris: US $25. ISBN 0- 
684-84856-2. 

Videnskabsjournalist Joel Achenbach 
har valgt den perfekte titel til denne 
vilde jagt gennem facts og fantasier 
om ikke-jordisk liv. Mens hans 
personlige sympatier ligger hos 
videnskaben (han betegner sig selv 
som skeptiker), giver Achenbach den 
anden side en fair behandling. Han 
anerkender de fleste ufologer, ofre for 
alien-bortførelse, selvudnævnte 
religiøse profeter og New Age 
mystikere, som han interviewer med 
en oprigtig indsats for at nå så langt, 
det er muligt i dette store og mystiske 
kosmos. 

For en videnskabsmand ligger den 
største fascination i denne bog i 
Achenbachs udforskning af 
grænseområdet - det er ofte mere 
uklart, end vi kan lide at indrømme - 
mellem lovlig videnskabelig 
tankegang og mysticismens og 
pseudovidenskabens store univers. Vi 
får at vide, at enhver organisation og 
sekt bekymrer sig om, hvor den 
befinder sig i legitimitetens spektrum, 
fx Starseed-gruppen, som Achenbach 


besøgte, mennesker, som er 
overbeviste om, at deres legeme er 
blevet overtaget af aliens - holder 
deres møder hemmelige, fordi ”de 
ikke ønsker, at der dukker skøre 
kugler op”. Hvad ville du egentlig 
sige til en, som tror, at hun er født på 
Pleiademe? 

Bogen er inddelt i tre dele. Den 
første og tredje omhandler en 
temmelig ligefrem debat om 
videnskabens holdning til ikke- 
jordisk liv - af forskellige betegnet 
exobiologi eller astrobiologi. Ind 
imellem er der en rejse gennem det 
yderliggående fra Heaven’s Gate 
kulten til Ros well. Han beskriver, 
hvordan denne verden på overdrevet 
vil ændre sig: 

’Troen på det overnaturlige og 



by Aliens 


THE SEARCH FOR LIFE 
ANO TRUTH 

IN A VERY LARGE UNIVERSE 

New Age har stort set overtaget det 
traditionelle studium af mystiske 
flyvende fænomener. At se en 
flyvende tallerken regnes i dag for 
ingenting. Du skal have kontakt. Hele 
området er stærkt optaget af mystiske, 
personlige, subjektive møder med 
aliens, bortførelser, parringer, 
graviteter med alienfostre osv.” 

Flere steder i bogen er der en 
beundrende og dog kritisk kommentar 
til Carl Sagan og den rolle, han 
spillede i debatten om ikke-jordisk 
liv. Der er faktisk aspekter fra Sagans 
komplekse forbindelse med disse 
emner, som får en meget bedre og 
mere hensynsfuld behandling i denne 
bog end i William Poundstones og 
Keay Davidsons biografier. 
Achenbach anerkender Sagans 
enestående position som den mest 
åbenhjertige fortaler for, at exobiologi 
og SETI skulle anerkendes som 


videnskabelige discipliner. Da Sagan 
fik superstjemestatus for sin Cosmos 
tv-serie og bog, var han folkets 
vejleder, når det gjaldt både 
videnskab og det 

pseudovidenskabelige ikke-jordiske 
liv. Som Achenbach karakteriserer 
ham, var Sagan den "ledvogter”, som 
effektivt afstak grænsen mellem 
videnskab og pseudovidenskab. Han 
blev tit indbudt af mange fra 
grænseområderne, som forsøgte at fa 
hans velsignelse og legitimering af 
netop deres interesse eller tro. 

En beretning om Sagans 
ledvogterrolle stammer fra et 
interview med Richard Hoagland, 
forfatter til The Monuments of Mars 
og leder af Marsansigt-bevægelsen. 
Hoagland fortæller, at Sagan på et 
offentligt møde i 1985 kom med en 
bemærkning om, at NASA’s 
planlagte missioner til Mars skulle 

være åbne for at opdage det uventede. 
Udtalelsen synes uskyldig for os, men 
ifølge Hoagland, havde Sagan en kort 
øjenkontakt med ham, da han kom 
med bemærkningen. Hoagland 
befandt sig blandt journalisterne i 
salen. Sagans uskyldige kommentar 
blev på den måde en kodet 
meddelelse, som ansporede Hoagland 
til at fortsætte sin kamp for at bevise 
ansigtets ikke-naturlige oprindelse. 

Hoagland hævdede over for 
Achenbach, at denne "godkendelse” 
legitimerede hans fortsatte korstog, 
selv efter Mars Global Surveyor 
havde optaget fotos med meget høj 
opløsning. Disse fotos afviste enhver 
mulighed for, at ansigtet havde en 
kunstig oprindelse. Hoaglands svar 
var, at NASA-billedeme helt klart var 
falske, altså et af regeringens 
sløringsnumre, som ofte støttes af de 
mennesker, der er interviewet i 
bogen. 

Sagans rolle er især interessant, 
fordi han selv blev beskyldt for at 
forvilde sig ud over den egentlige 
videnskabs grænser. Som studerende 
nærede han interesse for ufoer og 
håbede, at de var ikke-jordiske 
rumfartøjer. 

Senere syslede han som sin 
russiske kollega I. S. Shklovskii med 
den teori, at Phobos, Mars’ største 
måne, kunne være en enorm, kunstig 
måne skabt af en tidlig martiansk 
civilisation. Et kapitel i Sagans bog 
fra 1973 The Cosmic Connection 
beskriver, da han første gang så et 
nærbillede af Phobos, som Mariner 9 
rumsonden tog, et billede, som klart 
viser, at Phobos snarere var en 
ramponeret klippemåne af naturlig 
oprindelse. Man kan fornemme den 


skuffelse, som denne enkle (men ikke 
uventede) afsløring havde. Men som 
Achenbach skriver, det var netop på 
grund af Sagans fordomsfrie holdning 
til grænseområderne, at mange af 
hans tidligere støtter blev så bitre på 
ham, da han vendte sig imod dem. 

Det var de berømte 
pseudovidenskabelige AAAS 
symposier om ufoer i 1969 og om 
Velikovsky i 1974, som Sagan 
organiserede, der skabte en stribe 
bitre Sagan-hadere. 

En anden vigtig person i 
Achenbachs bog er NAS A’s 
administrator Dan Goldin, en meget 
visionær mand. Øjensynligt gik 
Goldin og Achenbach fint i spænd, da 
de delte hinandens drømme om en 
menneskelig udbredelse i universet, 
selv hans syn på den ”Gud” som 
åbenbarer et storslået univers med 
stjerner (og liv). Nogle af Goldins 
mere dristige begreber inkluderer 
nanoprober af næsten mikroskopisk 
størrelse (man tænker på en mikrobe, 
som rent faktisk er en meget 
raffineret maskine) og interstellare 
rummissioner (gennemgår nu seriøse 

undersøgelser hos Jet Propulsion 
Laboratory [JPL]). Achenbach 
omtaler den store respekt, som Sagan 
og Goldin nærede for hinanden, og 
han formoder, at de kan have 
stimuleret hinanden til at drømme om 
ting uden for den konventionelle 
videnskabs og ingeniørvirksomheds 
grænser. 

Sagan og Goldin flyttede 
grænserne for det acceptable, men 
som betydningsfulde forgangsmænd 
kunne de ikke krydse dem. Det er 
dem, der har defineret grænserne. 

I anden del af bogen frigør 
forfatteren sig fra det videnskabelige 
og kaster sig ud over videnskabens 
grænser og beskæftiger sig med 
mysticisme og svindel. Selv om han 
erkender, at det er et område fyldt 
med charlataner og bondefangere, 
respekterer Achenbach de mennesker, 
han møder, og accepterer 
oprigtigheden i deres synspunkter. 
Han er sjældent fordømmende, selv 
om han må indrømme, at han 
personligt hverken kan forstå, 
fornemme eller endog følge den 
alternative virkelighed, som synes så 
virkelig for mange af dem. Han gør 
det klart, at disse mennesker, hvor 
tåbelige de end virker på den 
etablerede videnskab, rent faktisk er 
skeptikerne meget overlegne i antal. 
Det er tankevækkende, at mange 
millioner amerikanske vælgere tror på 
alien-bortførelse og en massiv 
regeringssløring af ufo-landinger, 
samtidig med at stadig flere og flere 
bekender sig til astrologi og mange 
mystiske New Age begreber. 

En af de mest fascinerende 
personer i denne bog er NASA- 
forskeren Henry Harris. Harris 


arbejder ved JPL på fremtidige 
koncepter såsom rumenergisystemer 
og avanceret fremdrift med henblik 
på interstellare flyvninger. Han er 
også en skarp ufo-forsker med mange 
kontakter til det videnskabelige 
overdrev. Som portrætteret af 
Achenbach, hører Harris til blandt de 
sande troende på, at aliens besøger 
Jorden etc. Han ”havde et afslappet 
forhold til det fantastiske ... berørte 
det univers af ideer, som de fleste 
videnskabsmænd vælger at ignorere.” 

På en eller anden måde forliger 
Harris denne quasi-religiøse tro med 
sit NASA job, og Achenbach synes 
misundelig på hans evne til slå bro 
mellem de to verdener. 

Achenbach er en dygtig 
videnskabsjournalist, hvilket også 
fremgår tydeligt af hans tidligere 
bøger (fx Why Things Are: Answers 
to Eveiy Essenti al Question in Life). 

Der er masser af godt 
videnskabeligt stof i denne bog, og 
forfatteren formidler det på en let 
måde. Han dømmer sjældent og 
prædiker aldrig. Dette er en af de 
mest tilgængelige og fornøjelige 
bøger om videnskab og skeptisisme, 
som man bør have i sin reol eller give 
til en ven. 

Kilde: SkepticalInquirer, marts/april 
2000/ -for 

Bortførelsesgåden er løst 


Af Robert A. Baker 

The Abduction Enigma: The Truth 
Behind the Mass Alien Abductions o f 
the Late 20th Century. 

Kevin D. Randle, Russ Estes og 
William P. Cone. Tom Doherty 
Associates Inc., New York, NY. 

1999. Hardcover. 416 sider. Pris: US 
$ 25.95. ISBN: 0-312-86708-5. 

Denne bog skulle sammen med 
Skeptical Inquirer antologien The 
UFO Invasion: Alien Abductions and 
Government Coverups (Prometheus 
1997) overbevise selv den mest 
overbeviste alien-bortførelses- 
troende om, at han ikke kun er blevet 
slemt misinformeret gennem de 
seneste 50 år, men også stærkt 
vildledt af populærpressen, 
bortførelsesforskeme, ja selv af 
bortførelsesofrene. 

I forordet narrer Randle, Estes og 
Cone læseren til at tro, at de også selv 
tror, at alien-bortføreiser virkelig 
finder sted ved at påstå, at de er 
overbeviste om, at ET har besøgt 
Jorden. Resten af bogen er en 
fremragende, trin-for-trin analyse af, 
hvordan denne ødelæggende myte om 
menneske-kidnappere så dagens lys, 
og hvordan den er blevet eksponeret, 
gentaget og forstærket af folklorister, 
propagandister, medieeksperter og 
pseudo-terapeuter såvel som i 
hundredvis af formodede ofre. Denne 
moderne myte er så fast forankret i 


vores kulturelle bevidsthed, at mange 
mennesker nu betragter alien- 
bortførelser som en etableret 
videnskabelig kendsgerning. 

I kapitel efter kapitel 
gennemhuller forfatterne systematisk 
alle de beviser, som tilhængerne af 
alien-bortførelser er kommet med, 
siden Betty og Bamey Hilis 
oplevelse. 

I første del foretages en meget 
detaljeret undersøgelse af "afbrudte 



The 

Rosweli Incident. 

Alien Abductions 
and 

Government c> 

Coverups ^ ^ 


Oj\ 


THE . | 

UFO I 

INVASION 


Edited bu Kendrick Frazier 
Barry Karr, and Joe Mickell 


42 







rejser”. Travis Walton-sagen og de 
andre tidlige tilfælde af påståede 
kontakter og soveværelsesmøder. 

Alle anses for at være meget 
mangelfulde. 

Anden del, ”Den fælles trussel”, 
omhandler metoder og motiver bag 
det behov, som mange mennesker har 
for at skabe og vedligeholde en 
alienfolklore såvel som måden, 
hvorpå en popkultur opfinder og 
bevarer en så mærkelig tro og 
illusion. Særlig fremtrædende er 
forfatternes forklaringer på andre 
sociale og psykologiske mekanismer, 
der styrker og støtter bortførelses¬ 
scenarier. 

Tredje del, som er en af de bedste 
dele i bogen, er helliget en skarp og 
til tider hylende morsom analyse af 
bortførelses-forskerne og deres 
vanvittige metoder. De færreste af 
forskerne er dog så forvirrede og ført 
bag lyset som Marshall Herff 
Applewhite (”Bo”) eller Bonnie Lu 
Netties (”Peep”). De glemmer 
fejlagtigt de helt basale metoder, som 
er nødvendige i en videnskabelig 
adfærdsforskning. 

De bortførelses-forskere, som er 
genstand for undersøgelsen, 
indbefatter Richard Boylan, John 
Carpenter, James Harder, Budd 
Hopkins, David Jacobs, John Mack 
og alien-jægeren og implantat¬ 
samleren Derrel Sims. 

I fjerde del viser forfatterne på en 
klar og tydelig måde, hvordan denne 
dumdristige søgen efter aliens og 
bortførte ligner andre populære myter 
i de meget udbredte sataniske ritualer, 
reinkarnationer og fremkaldte 
erindringer om sexmisbrug i 
barndommen. Der er også en omtale 


af søvnlammelse og hypnagogiske og 
hypnopompiske hallucinationer, som 
uden tvivl har fået mange mennesker 
til at tro, at de har været bortført. I 
den forbindelse kommer forfatterne 
med følgende bemærkning: 

”Er der en velbegrundet 
videnskabelig grund til at afvise 
søvnlammelse som forklaring på 
nogle tilfælde af alien-bortførelseme? 
Nej, det er helt klart en forklaring på 
nogle af dem ... For at flytte dette 
klassiske fænomen, søvnlammelse, 
over i en verden af alien-bortførelse, 
er hypnose en nødvendighed. Uden 
hypnose ville der ikke være nogen 
beretninger om alien-bortfør eiser. 
Hypnose giver forskerne nøglen til at 
forstå årsagen til 

bortførelsesberetningeme, men det 
ser ud til, at de har overset den.” (side 
306) 

Forfatterne kommer også ind på 
de tros-bestemmende og forstærkende 
effekter, som eksisterer i de 
støttegrupper, der skyder op omkring 
de påståede bortførte og deres 
forskerguruer, som fx Hopkins og 
Mack. De hverken hjælper eller 
helbreder. 

Femte del er helliget de såkaldte 
"fysiske beviser”, som underbygger 
"realismen” i de påståede 
bortførelsesberetninger, såvel som 
alle bortførelsesforskeres primære 
værktøj: hypnose. Forfatterne finder 
igen gabende huller i påstandene, 
samtidig med at de viser eksempel på 
eksempel på, at ar ofte kan være lavet 
af personen selv; at implantater viser 
sig at være lavet af små stykker 
plastic og glas eller andre jordiske 
materialer; at de påståede alien-fostre 
aldrig er fundet; og de påståede 

graviditeter som følge af insemination 
med alien-sperm aldrig er bevist. 

Når det gælder hypnosens 
troværdighed har Cone, en autoriseret 
og højt kvalificeret ekspert, sagt i 
utvetydige vendinger: ”Hvad du ser, 
er hvad du far.” Dvs. at hypnose ikke 
er den gyldne vej til sandheden. Det 
er i stedet den gyldne vej til fantasi¬ 
land, og den person, som 
hypnotiseres, kan let blive 
manipuleret af bortf ør elses-forskeren 
til at tro hvad som helst og alting. 

Som forfatterne bemærker: 

”Uden ufo-forskere, uden brug af 
hypnose og med en grundlæggende 
forståelse af søvnlammelse, kunne i 
hundredvis, hvis ikke tusindvis af 
såkaldte bortførte sove roligt om 
natten. De skulle ikke bekymre sig 
om fremmede væsener, som invaderer 
deres soveværelser. I stedet kunne de 
lære, at søvnlammelse er grunden til 
deres prøvelser. Uden 
bortførelsesforskere til at misfortolke 
søvnlammelse ville et stort antal 
mennesker være gladere og 
sundere.” (side 306) 

Bogens konklusion opsummerer 
og fremhæver, at hele alien- 
bortførelses-scenariet udgør et logisk 
paradoks og er ”en moderne 
skrækhistorie i ordets rette 
betydning”. 

Mange af bortførelsesofrene er i 
høj grad fantasirige. Andre har meget 
svært ved at skelne mellem drøm, 
fantasi og virkeligheden. Angst og 
depression synes også at være fælles 
baggrundsfaktorer. Hvad det betyder, 
anfører forfatterne på side 72: 

”Da Sherry, en formodet bortført, 
begyndte at tage Prozac, ophørte alt 
det mærkelige at ske.” 


Man bør dog ikke formode, at alle 
bortførte er sindsforvirrede eller 
psykisk syge. De fleste bortførte er - 
som bortførelsesforskeme påstår - 
helt normale og kommer fra alle 
samfundslag. Det er også sandt, at 
mange såkaldte "normale” mennesker 
også er ført bag lyset, dvs. de også 
rummer mange falske og irrationelle 
overbevisninger. 

I et særligt skarpt og 
gennemtrængende afsnit i slutningen 
bemærker forfatterne: 

”1 alt for lang tid har vi lyttet til 
’autoriteter’, som vil overbevise os 
om, at alien-bortførelser virkelig 
finder sted. De præsenterer tilfælde 
efter tilfælde og forlanger, at vi 
beviser, at bortførelserne ikke finder 
sted. Men det er ikke på den måde, 
videnskaben formodes at arbejde. 
Forskere, som kommer med 
usædvanlige påstande, skal bevise 
deres rigtighed. Det har de hidtil ikke 
gjort.” (side 363) 

Og det sidste spørgsmål, som de 
stiller, er det samme, som skeptikere 
har stillet i årevis. Har vi været vidner 
til ”alien-bortføreiser”, eller er det 
"terapeut-forførelse”? Beviser på det 
sidste er stærke. 

Da jeg læste The Abduction 
Enigma, fandt jeg en anden perle i 
denne genre med titlen The Alien 
And The Scalpel: Scientific Proof Of 
Extraterrestrial Implants In Humans 
af Roger K. Leir, DPM (Doctor Of 
Podiatric Medicine) udgivet af 
Granite Publications, Columbus, NC, 
1998-1999 (ISBN 1-89318301-7, 231 
sider, US $18.95). 

Denne "videnskabelige” klassiker 
har et forord skrevet af Whitley 
Strieber, og bogen er finansieret af 

Robert Bigelow Foundation. Leir 
påstår, at de alien-implantater, som 
han har fjernet fra et antal 
bortførelsesofre, ikke stammer fra 
denne planet, men helt sikkert er 
genstande fra ”en galakse langt, langt 
borte”. 

Som Randle, Estes og Cone 
skriver: 

”Hver gang implantater bliver 
fundet af en forsker og analyseret af 
anerkendte, uafhængige laboratorier 
og videnskabsmænd, har det vist sig 
at være organisk materiale, 
glassplinter og andet helt almindeligt 
jordisk affald. Der er intet fundet, 
som lader antyde, at det er nogen 
form for hjemekontroludstyr, eller at 
det har andre påviselige 
funktioner.” (side 257). 

Forfatterne fortæller også, at en 
anden bortførelsesforsker, Darrel 
Sims fra Houston, Texas, altid 
medbringer en æske med påståede 
implantater fra bortførelsesofre. Han 
siger, at nogle stammer fra aliens, 
mens andre er fra CIA. Uafhængige 
vidner fortæller, at for dem ligner de 
små stykker almindeligt metal med en 
tilfældig splint af plastic eller glas. 



The Abduction Enigma er en god, 
omfattende og oplysende afsløring af 
alien-bortførelses-svindlen og dens 
udøvere. På trods af den støtte de har 
faet af medier, folklorister og 
inkompetente pseudo- 
psykoterapeuter, har påstandene om 
alien-bortførelser faet dumpekarakter 
i forsøget på at skabe en rationel, 
pålidelig og videnskabelig troværdig 
sag. 

Selv om de fleste argumenter i 
The Abduction Enigma er på fast 
grund, er bogens største svaghed, at 
forfatterne glemmer at nævne og 
oplyse referencer til de skeptikere, 
hvis tidligere arbejde danner basis for 
næsten enhver kritisk og påvist 
svaghed i alien-bortførelses- 
påstandene. 

Af tidligere værker kan nævnes: 
Philip J. Klass’ UFO Abductions: A 
Dangerous Game , (Prometheus 
Books, 1989) og den tidligere nævnte 
The Alien Invasion , (Prometheus, 
1997), redigeret af Frazier, Karr og 
Nickell. Den dækker stort det samme 
område. 

Anmelderen spekulerer også på, 
om The Abduction Enigma 's tre 
forfattere - hvis de satte sig ned og 
genlæste deres bog - ville fastholde 
(som de skriver i deres indledning), at 
”de alle tror, ET besøg har fundet 
sted”? Ikke desto mindre må Randle, 
Estes og Cone lykønskes for at have 
leveret endnu et godt søm til alien- 
bortførelsesmytens kiste. 

Kilde: Skeptical Inquirer ; januar/ 
februar 2000/ -for 

Nye, falske MJ-12 dokumenter 


Af Philip J. Klass 

”Majestic 12” - bedre kendt som 
”MJ-12” - opnåede international 
berømmelse i ufo-kredse i 1987. Det 
var, da ufologen William L. Moore 
og to kolleger offentliggjorde 3 
tophemmelige dokumenter, som 
antydede, at præsident Harry Truman 
havde sammensat en superhemmelig 
MJ-12 gruppe 40 år tidligere til at 
tage sig af sager om ikke-jordiske 
besøgende. Trumans (påståede) 
handling var foranlediget af et 
formodet nedstyrtet fartøj, som blev 
fundet nær Roswell i midten af 1947. 
Påstanden om, at en tallerken var 
styrtet ned nær Roswell, var det 
centrale i en bog udgivet i 1980. En 
bog, som Moore havde skrevet 
sammen med Charles Berlitz. Berlitz 
havde tidligere skrevet en bog om den 
”mystiske fare” i Bermuda Trekanten. 

I 1999 dukkede endnu et stort 
antal MJ-12 dokumenter op. Denne 
gang via en ufolog ved navn Tim 
Cooper. Han hævder, at han fik dem 
fra forskellige hemmelige kilder. 
Deres ægthed er blevet bekræftet af 
Robert Wood, en anset 
forhenværende McDonnell-Douglas 
forsker, og hans søn Ryan. 

Wood er medlem af den ni mand 
store Executive Council i Peter 
Sturrock’s Society for Scientific 
Exploration. Med udgangspunkt i 
Woods’ godkendelse, har den 


velhavende Silicon Valley 
softwareekspert Joe Firmage, som er 
overbevist om, at nogle ufoer er ikke- 
jordiske besøgende, også sagt god for 
Coopers dokumenter. 

Den 25. november 1999 udsendte 
International Space Sciences 
Organization (ISSO), som Firmage 
dannede for at støtte sin ufo-interesse, 
følgende erklæring: "igangværende 
forskning tyder på, at mange, måske 
alle, de såkaldte MJ-12 UFO- 
dokumenter, er fremstillet officielt 
som en del af regeringens skjulte, 
psykologiske krigsførelse ...” 

Dette er latterligt! De nye Cooper- 
dokumenter er ligesom deres 
forgængere fra 1987 så gennemsyrede 
af fejl og mangler, at de aldrig ville 
kunne narre hverken sovjetiske eller 
kinesiske efterretningseksperter. Selv 
ihærdige ufo-tilhængere har afvist 
dem som tydelige forfalskninger. 

Et af de originale MJ-12 
dokumenter, som Moore og hans to 
partnere, (ufo-foredragsholder 
Stanton Friedman og tv-producer 
Jaime Shandera) offentliggjorde, 
hævdes at være et memo fra 
præsident Truman til forsvarsminister 
James Forrestal dateret den 24. 
september 1947. Memoet legaliserer 
dannelsen af MJ-12 gruppen. 

Mine undersøgelser afslørede, at 
Trumans underskrift var en påklistret 
fotokopi af en ægte underskrift, 
inklusive tilfældige ridser fra et 

memo, som Truman skrev til 
Vannevar Bush den 1. oktober 1947. 

Et andet MJ-12 dokument 
offentliggjort af Moore m.fl. hævdes 
af være fra en 18. november 1952 
briefing til præsidentkandidat 
Eisenhower, skrevet af MJ-12’s leder, 
kontreadmiral R.H. Hillenkoetter, 
som havde været chef for CIA. Der er 
adskillige fejl i dette "Eisenhower 
Briefing Documenf ’ (EBD). Den 
mest åbenlyse er dets reference til det 
falske Truman memo fra den 24. 
september 1947. 

Dertil kommer, at EBD gentagne 
gange bruger en meget usædvanlig 
datering - en hybrid kombination af 
civile og militære formater med et 
overflødigt komma, fx 18 November ; 
1952. Denne usædvanlige datering 
brugte William L. Moore ofte i sine 
personlige breve, indtil jeg omtalte 
dette "besynderlige sammentræf’ i 
min første artikel, hvor jeg pillede 
glorien af de originale MJ-12 papirer 
(se Skeptical Inquirer 12, Vinter 
1987-1988). 

Det tredje af MJ-12 dokumenterne 
offentliggjort af Moore m.fl. midt i 
1987 hævdes af være et kort memo 
dateret den 14. juli 1954 fra Robert 
Cutler til stabschefen i USAF general 
Twining med oplysninger om en 
ændring af datoen for, hvornår man 
skullet underrette præsidenten om 
"MJ-12 Special Studies Project”. 
Undersøgelser afslører, at på den 
dato, hvor Cutler angiveligt skrev 
memoet, var han slet ikke i landet. 

Moore påstod, at han og Shandera 
fandt Cutler-memoet på et 
usædvanligt sted, da de besøgte 
Nationalarkivet. Memoet, som er 
dobbeltfoldet, kan let være båret ind i 


arkivet i Moores eller Shanderas 
frakkelomme. Mindre end to år før 
Moore offentliggjorde de oprindelige 
MJ-12 papirer den 16. april 1983, 
havde han betroet sin dengang nære 
ven og ufolog Brad Sparks, at han 
overvejede at fremstille og 
offentliggøre nogle falske, 
tophemmelige dokumenter. Moore 
forklarede Sparks, at han håbede, at 
sådanne falske dokumenter ville 
opmuntre tidligere militær- og 
efterretningsofficerer, som kendte til 
regeringens (påståede) ufo-sløring, til 
at bryde deres tavshedsløfte. Sparks 
var stærkt imod ideen. 

Der gik næsten syv år, fra de 
originale MJ-12 dokumenter blev 
offentliggjort, til et nyt MJ-12 
dokument dukkede op den 14. marts 
1994. På den dato modtog Don 
Berliner, en ihærdig ufolog, i sin post 
en ufremkaldt rulle 35 mm film fra en 
anonym kilde. Da filmen blev 
fremkaldt, kunne Berliner se, at den 
indeholdt billeder af, hvad der så ud 
til at være kopier af sider fra en "Top 
Secret/MAJIC/Eyes Only Special 
Operations Manual” (SOM 1-01), 
som skulle oplyse militærpersoner 
om, hvordan de skulle bjærge 
nedstyrtede tallerkener og deres 
besætninger. 

SOM 1-01, angiveligt trykt i april 
1954, er fuld af fejl. Der står fx, at 
nedstyrtede fartøjer skulle sendes til 
”Area 51 S-4” i Nevada. Men denne 
del af Nellis Air Force Base fik først 
navnet ”Area 51” adskillige år efter, 
at SOM 1 -01 blev trykt. 

Som et resultat af de mange fejl i 
SOM 1-01 blev der den 14. marts 
1999 udsendt en erklæring om, at 
manualen var en forfalskning. 

Erklæringen var underskrevet af 
Berliner og mange andre 
fremtrædende ufologer. På det 
tidspunkt dukkede et nyt parti på over 
et dusin MJ-12 dokumenter op. De 
kom fra Tim Cooper og blev 
offentliggjort af Robert Wood og 
hans søn Ryan på en ufo-konference i 
Connecticut. De havde meget kraftigt 
fremhævet dokumenternes ægthed, 
selv om Wood indrømmede, at der 
var fejl i dem. Men han påstod, at 
disse uregelmæssigheder ”var et bevis 
på ægtheden.... [Dokument]- 
forfalskere gør alt for, at de skal være 
perfekte.” 

Wood har ikke omtalt, at hans 
gode ven gennem mange år, ufo¬ 
foredragsholderen Friedman, som 
stadig er en af de mest standhaftige 
støtter af de originale MJ-12 
dokumenter, tidligere har undersøgt 
mange af Coopers dokumenter og 
konkluderet, at i hvert fald et af dem 
er en forfalskning. Friedman havde 
omtalt sine opdagelser og mistanke til 
andre af Coopers dokumenter i sin 
bog Top Secred/MAJIQ udgivet tre 
år tidligere. 

Den britiske ufolog Timothy 
Good, som i 1987 meget stærkt 
fremhævede de originale MJ-12 


dokumenters ægthed i sin bestseller 
Above Top Secret, har senere 
karakteriseret dem som falske. Det 
sker i høj grad på basis af den falske 
underskrift på Truman-memoet fra 
den 24. september 1947. Men i de 
tidlige 1990’ere, før Goods 
desavouering af de originale MJ-12 
papirer, begyndte han at modtage 
nogle af de ”nye” MJ-12 dokumenter 
fra Cooper. 

Goods mistro til de nye Cooper 
dokumenter skyldes nogle faktuelle 
fejl. Vigtigere er dog, at Good 
bemærkede, at der var mekaniske fejl 
ved nogle af typerne på den 
skrivemaskine, som Cooper havde 
brugt til at skrive to breve med hhv. 
den 4. oktober og den 7. oktober 
1991, sammenlignet med de 
skrivemaskiner der blev brugt til et af 
hans MJ-12 dokumenter, angiveligt 
skrevet i 1952. Efter ønske sendte 
Good mig kopier af Coopers to breve, 
så jeg kunne undersøge dem. 

Coopers to 1991 brevetil Good 
havde ikke blot den samme skrifttype 
som den (formodede) 1952 Top 
Secret MJ-12 Annual Report, men 
vigtigere var, at de store bogstaver G 
og N var lettere løftet i forhold til de 
små bogstaver. En erfaren undersøger 

fortalte mig, at det var meget lidt 
sandsynligt, nærmest helt umuligt, at 
både Cooper og 1952 
maskinskriveren ikke havde trykket 
"skift-tasten” ned i den lavest mulige 
position, da de skrev G og N. 

Dertil kommer, at både Coopers 
breve og 1952 dokumenterne 
indeholder et "hævet 8”, som ikke 
kræver brug af skrivemaskinens skift¬ 
tast (se fig. side 48). Dette 
besynderlige sammentræf blev omtalt 
i november 1999-udgaven af Skeptics 
UFO New sletter, som Wood fik en 
kopi af. Hans svar, som jeg modtog 
via en e-mail den 13. december, lød: 

"Spørgsmålet er, om den slags 
["det hævede-8”] er karakteristisk for 
den model af skrivemaskiner 
ligegyldigt serienummer. Vi må 
undersøge andre eksemplarer af 
samme model, og jeg håber, vi far fat 
i nogen.” 

Med andre ord formoder Wood, at 
denne mekaniske fejl muligvis var en 
seriefejl i alle skrivemaskiner af 
denne model produceret de seneste 
årtier. Jeg har intet hørt fra Wood om 
denne sag siden midten af december 
1999. 

I mellemtiden har Tim Cooper 
lagt en længere afhandling om sit syn 
på de nye MJ-12 dokumenter ud på 
intemettet den 10. december 1999. 
Hovedpunkterne i Coopers afhandling 
er citeret her: 

"Spørgsmålet, om de [Coopers 
dokumenter] er enestående, 
autentiske eller ægte, er ikke emnet 
her. Det vigtigste er ... de 
oplysninger, som dokumenterne 
indeholder .... Efter min ydmyge 
mening er Majestic dokumenterne i 
bund og grund pålidelige, når det 


drejer sig om indholdet med 
undtagelse af den tvivlsomme 
hypotese om, at der er andre 
intelligente, tænkende, 
maskinbyggende kulturer, som 
dagligt besøger planeten Jorden.” 

Med oprettelse af web-stedet 
(http://www.majesticdocuments.com/ 
index.html), forsøger Robert og Ryan 
Wood at promovere deres syn på MJ- 
12 sagen: 

"Majestic Dokumenterne: Beviset 
på at vi ikke er alene. Hvad med 
militærets og regeringens 
nysgerrighed angående ufoer, 
vragdele og ikke-jordiske? Dette 
web-sted indeholder alt om det! 
Dokumenterne, det juridiske, 
militæret og efterretningstjenesten. 
Tag med os på en rejse ind i en 
tophemmelig verden, som en 
regeringsklike har skjult siden 1941.” 

Et af Coopers dokumenter 
hævder, at en nedstyrtet tallerken blev 
fundet i foråret 1941 nær Cape 
Girardeau, Missouri, seks år før det 
formodede Roswell-tilfælde. Hvis det 
er sandt, har Eisenhower Briefing 
Dokumentet fuldstændig glemt at 
nævne denne historiske begivenhed. 

Kilde: Skeptical Inquirermdi\/\um 
2000/ - for 

Virkelighedens X-files 


Af Kim Møller Hansen 

Joe Nickell er forhenværende leder af 
et detektivbureau m.m., ph.d. i 
engelsk og nuværende Senior 
Research Fellow hos ”Committee for 
the Scientific Investigation of Claims 
of the Paranormal” (CSICOP) - den 
amerikanske organisation, der tager al 
mystik og overtro ved vingebenet. 

I mere end 30 år har Nickell 
undersøgt påståede paranormale 
hændelser - ikke fra skrivebordet, 
men ved at besøge mystiske steder, 
interviewe clairvoyante, udføre 
eksperimenter etc. 

I bogen Real-Life X-FiJes 
gennemgår han 40 paranormale sager, 
fx spontan selvforbrænding 
(spontaneous human combustion, 
SHC), clairvoyante personers evne til 
at hjælpe politiet med at opklare 
forbrydelser, poltergeistfænomener, 
spøgelsesfotos, søslanger, ufo-kulte, 
Roswell-obduktionsvideoen og 
Roswell-legenden, Kennedy- 
forbandelsen, The Devil’s Footprints, 
grædende madonnabilleder, stigmata 
(sårmærker på hænder og fødder), 
ånde-malerier, sigøjnernes 
spådomsevner, “magnetiske” bakker, 
mælkedrikkende gudestatuer, alien 
implants (genstande i ufobortførte), 
spiritisme, skatten på Egeøen, 
komcirkler, hjemsøgte kroer, snakeoil 
og anden naturmedicin, 
spøgelsesskibe, aurafotografering og 
Jesu ligklæde. 


De 47 kapitler er alle velskrevne og 
med et overskueligt omfang, forsynet 
med fyldige litteraturlister og noter. 
Nickell skriver særdeles veloplagt. 
Han er på hjemmebane og går til 
hvert mysterium med sund skepsis og 
stor grundighed. Selv om han ikke 
tror på overnaturlige evner, dømmer 
han ikke folk på forhånd. De skal 
have lov til at fremføre deres sag, 
hvorefter Nickell så videnskabeligt 
som muligt forsøger at efterprøve 
påstandene. Fx overværede Nickell i 
1996 et Mark Walberg Show, hvor 
gæsterne var to clairvoyante personer. 
Den ene var Ron Bard, som påstod, at 
han havde hjulpet politiet med at 
opklare 110 mordsager og finde 150 
forsvundne børn. Bard fremhævede 
den sag, som han huskede som sin 



Joe Nickell: Real-Life X-files: 
Inwestigating the Paranormal , The 
University Press of Kentucky 2001, 
326 sider, indb., ill. US$27,50. 

mest vellykkede: To myrdede piger 
var blevet fundet i sorte plasticsække 
i Harrison, New York. Bard hjalp 
politiinspektøren med at identificere 
pigerne, og ved at se på en nøgle, som 


også blev fundet i sækken, var Bard i 
stand til at finde frem til morderne. 

Nickell tog Bard på ordet og 
begyndte at grave i den gamle 
mordsag. Efter søgen i avisarkiver o. 

lign. og interviews med de 
involverede politifolk fandt Nickell 
ud af, at Bard slet ikke havde været 
involveret i mordsagen. Hans mor - 
som også siges af være “psykisk” - 
havde af en politibetjent fået lov til at 
komme med gode råd om pigernes 
identitet, de formodede mordere m. 
m., men hendes forudsigelser skød 
helt ved siden af. Eller næsten: Hun 
“kunne se”, at morderen boede bag 
en rød dør - men dem er der også 
temmelig mange af i New York! 

Mordgåden blev løst ved at bruge 
gammeldags, politimæssige 
efterforskningsmetoder - og ikke 
paranormale evner! 

Nickell afrunder denne sag med 
ordene: “Hvis dette er den bedste sag, 
han kan fremvise, så må de andre 
virkelig være elendige!” 

Mange mysterier har karakter af 
vandrehistorier - en vens ven har hørt 
eller kender en, der har oplevet dit 
eller dat, som ingen kan forklare. 
Nickell går i sin søgen tilbage til de 
oprindelige kilder og viser gang på 
gang, at tidens tand har pyntet 
gevaldigt på historier, som for længst 
har fundet deres naturlige forklaring 
eller knapt er mystiske, men som 
stadig lever deres gådefulde liv. 

At mange mysterier simpelt hen 
er ganske, gemen svindel kan vel 
næppe undre. Nickell er dog fair over 
for ophavsmændene, selv om han er 
sikker på, at de svindler. I sagen om 
fx den grædende ikon i den græsk¬ 
ortodokse kirke i Toronto, forsøgte 
Nickell at undersøge det mirakuløse 
billede og “tårerne” - selv om han på 
forhånd ikke havde megen fidus til 
hverken miraklet eller kirkens præst. 

De fleste ville nok på forhånd 


have sparet sig ulejligheden og 
hovedrystende have sagt, at enhver er 
salig i sin tro. Det lykkedes dog 
Nickell under stort ståhej - da kirken 
var invaderet af hundredvis af 
troende - sammen med en fotograf og 
journalist fra “Toronto Sun” at 
komme så tæt på ikonen, at han 
kunne konstatere, at det ikke var en 
ægte ikon, men en religiøs plakat 
limet op på en træplade og forsynet 
med smykker og religiøst kitsch 
skænket af troende. 

Tårerne kom ikke fra øjnene, men 
nærmest fra et sted over panden og så 
ud til at være løbet ned over hele 
billedet for nogen tid siden. Tårerne 
lignede olie og løb slet ikke. Faktisk 
så det ud, som om der var pøset olie 
på billedet før seancen. I betænkelig 
nærhed af madonnaens hoved på 
billedet hang i øvrigt en olielampe, 
som skulle flyttes, for at man kunne 
se hovedet tydeligt. 

Det lykkedes ikke Nickell at få 
fysiske beviser med sig i form af en 
prøve af de mirakuløse tårer, så efter 
besøget i den overophedede kirke 
begyndte han at grave lidt i præstens 
fortid. Det viste sig, at præsten 
tidligere havde været tilknyttet andre 
kirker, som alle på et tidspunkt havde 
madonnabilleder, der begyndte at 
græde mirakuløse tårer og altid på et 
tidspunkt, hvor kirken stod og 
manglede penge. På et hængende år 
blev de imidlertid gælden kvit, da 
pilgrimme begyndte at strømme til og 
skæppe i kirkebøssen. Desuden var 
præsten blevet smidt ud af en anden 
menighed pga. uærlighed, og fordi 
han havde arbejdet på et bordel! 

Nickell illustrerer også 
forbilledligt, hvordan fx et begreb 

som efterrationalisering spiller ind 
mht. troen på det paranormale. 

Mange rapporter om mystiske 
hændelser (fx ufoobservationer og 
bølger af monsterobservationer) er 
ofte udtryk for det, som psykologer 
kalder contagion ("smitte”). Begrebet 


kan bedst illustreres med et 
eksempel: 

I 1978 stak en lille panda af fra en 
zoologisk have i Rotterdam. Dette 
resulterede i over 100 panda¬ 
observationer over hele Holland. Det 
viste sig imidlertid, at pandaen var 















blevet dræbt af et tog få meter fra den 
zoologiske have - så ingen kunne af 
indlysende årsager have set det 
sjældne dyr. Men hvorfor observerede 
folk så pandaer i massevis? Svaret er 
contagion: Vores forventninger kan få 
os til at misfortolke det, vi ser. En 
person ser ud ad øjenkrogen en mørk 
skygge, der krydser gården - en hund 
bliver til en “panda”. Senere kommer 
der svindelnumre til, så de mange 
observationer bliver svære at finde 
hoved og hale på. Det bliver svært - 
nærmest umuligt - at finde en løsning, 
der kan forklare alle observationer, og 
mystikken består. 

Gang på gang viser Nickell i 
bogen, at tilsyneladende uforklarlige 
hændelser kan forklares som værende 
helt naturlige - bare man kender lidt 
til fysik, kemi, logisk sans og den 
menneskelige psyke - og så er det 
bestemt ikke noget minus, hvis man 
som Nickell kender lidt til trylleriets 
kunst. 

Bogen er underholdende læsning og 
kan sprede lidt sund fornuft i en 


verden, som helst vil tages ved 
næsen. 

Fordi noget er uopklaret, behøver 
det ikke nødvendigvis at være 
uforklarligt. 



Joe Nickell bliver ofte brugt som 
konsulent i diverse tv-shows og 
udsendelser, som beskæftiger sig 
med mystiske emner. Han er en 
flittig skribent i nyhedsbrevet 
Skeptical Brief s og tidsskriftet 
Skepticalinquirer, ligesom han har 
skrevet en hel del bøger, bl.a. den 
anbefalelsesværdige Looking for a 
Miracie - weeping icons, reliefs, 
stigmata, visions & heaiing cures , 
Prometheus 1998. 



Illustration fra Charles 
Dickens’ "Bleak 
House"(1853) - hvor 
den onde Krook på 
mystisk vis går op i 
røg og bliver tit aske. 


















Militære ufo-bortførelser? 

MILABS: Military Mind Control and Alien Abduction er skrevet af dr. 

Helmut Lammer. Bogen, som blev udgivet på det amerikanske marked af 
llluminet Press i april/maj 1999, vil bevise, at nogle af ufo-bortførelserne udføres 
af militærpersoner. 

"Hvis du tror, at du har et rimeligt kendskab til bortførelsesfænomenet, kan du 
godt tro om igen," skriver Helmut Lammer. "Efter at have læst MILABS , opdager 
du, at der er mange og meget dunkle aspekter involveret.” 

Helmut Lammer har opdaget, at flere og flere formodede bortførte påstår, at 
hemmelige militære organisationer var indblandet. Nogle af dem, såsom 
Katharina Wilson, Leah Haley, Melinda Leslie og dr. Karla Turner, havde 
angiveligt traumatiske erindringer om, at de blev bortført af ukendte 
militærpersoner. "Indtil nu,” siger Helmut Lammer, ”har sådanne tilfælde kun 
været omtalt i bøger og artikler, som de bortførte selv har skrevet, mens kendte 
bortførelsesforskere har ignoreret dem. 

"MILABS e r den første bog, som i deltaljer fremlægger beviser på, at hemmelige 
militære organisationer er stærkt indblandet i bortførelsesmysteriet,” siger 
Helmut Lammer. 

Bogen omtaler tidligere tophemmelige amerikanske hjernekontrol-projekter 
såsom ARTICHOKE og MK-ULTRA og sammenligner hjernekontrolofre med 
MILAB-bortførte, dvs. påståede ufo-bortførte, som hævder, at de også blev 
kidnappet, undersøgt, krydsforhørt og i nogle tilfælde har fået implanteret små 
fremmedlegemer af militærpersoner, mænd i hvidt laboratorietøj eller mænd i 
forretningshabitter. 

Bogen omtaler den mulighed, at MILABS også drejer sig om aktiviteter som 
sorte, anonyme helikoptere set i forbindelse med ufobortførelser, påståede 
kidnapninger foretaget af hemmelige militære- eller efterretningspersoner, 
skabelse af "indbildte bortførelser” og implantation. 

Kilde: CNI A/avs, Vol. 5, No. 1, Part 1/ -for __ 

